hotchpotch/miracl-hf-unified huggingface dataset:
โทโอนิปโป
โทโอนิปโป (; ) เป็นบริษัทหนังสือพิมพ์ฉบับท้องถิ่นของจังหวัดอะโอะโมะริที่ออกโดยบริษัทโทโอนิปโป รวมทั้งเป็นผู้ถือหุ้นรายใหญ่ของอะโอโมะริเทเลวิชัน และเป็นผู้ถือหุ้นรายย่อยของอะโอะโมะริเอฟเอ็มบรอดแคสติง โดยบริษัทจะทำการจัดพิมพ์ในช่วงเย็นและวางแผงในช่วงเช้า ที่ซึ่งมียอดจัดพิมพ์แต่ละครั้งอยู่ที่ประมาณ 250,000 ฉบับ (ข้อมูลจากสำนักตรวจสอบยอดจำหน่ายแห่งประเทศญี่ปุ่น ในเดือนเมษายน ค.ศ. 2010) โดยมีการแข่งขันกับเดลีโทโฮะกุในเขตพื้นที่ฮะชิโนะเฮะ แต่จะแข่งขันกับเดลีโทโฮะกุไม่มากนักในเขตพื้นที่ฮิโระซะกิ ในขณะที่บางครัวเรือนสมัครเป็นสมาชิกรับหนังสือพิมพ์มุตสึชินโป
วันที่ 5 มิถุนายน ค.ศ. 2011 ได้มีการออก "หนังสือพิมพ์ประถมศึกษาและมัธยมศึกษาตอนต้นรายสัปดาห์" (หนังสือพิมพ์สำหรับเด็ก) ฉบับแรกในเช้าวันอาทิตย์ โดยเป็นรูปแบบหนังสือพิมพ์ 16 หน้าในรูปแบบแท็บลอยด์ และสิ้นสุดลงในวันเสาร์ที่ 11 มิถุนายน เนื่องจากมีการเปลี่ยนมาเป็นชื่อไลฟ์สไตล์ ซึ่งมี 6 หน้าถึง 8 หน้าใหม่ ซึ่งออกในช่วงเย็นของวันจันทร์ อังคาร และพุธ
เว็บไซต์อินเทอร์เน็ต "Web โทโอ" ได้ทำการฉลองโทโอนิปโปครบรอบปีที่ 11 (ค.ศ. 1999) นับจากวันก่อตั้ง โดยจัดขึ้นในวันที่ 11 เดือน 11 เวลา 11:11 น. (ตามเวลามาตรฐานญี่ปุ่น)
สูบคู่กู้โลก
สูบคู่ กู้โลก เป็นภาพยนตร์ไทย ออกฉายวันที่ 8 พฤศจิกายน พ.ศ. 2555 โดยเป็นผลงานภาพยนตร์แนววิทยาศาสตร์ตลกของ สหมงคลฟิล์ม อินเตอร์เนชั่นแนล กำกับโดยนฤบดี เวชกรรม นำแสดงโดย เพ็ชรทาย วงษ์คำเหลา,นาคร ศิลาชัย, อาภา ภาวิไล และภูมิ รังษีธนานนท์
จะเกิดอะไรขึ้นเมื่อกลุ่มสูบคู่ จ๊อด แฮนด์ลิง (เพ็ชรทาย วงษ์คำเหลา) และ อี๊ด ก้านยาว (นาคร ศิลาชัย) คู่เกรียนตัวป่วน เจ้าของอู่ซ่อมรถมอเตอร์ไซค์ชอปเปอร์ 
ซึ่งกำลังถูกตามล่าจากเจ้าหนี้ ทั้งคู่จึงต้องคิดวิธีหาเงินชดใช้หนีสินอันท่วมหัว ส่วนหลานชาย ป๋อง (ภูมิ รังษีธนานนท์) ที่ชอบก่อเรื่อง กลับกลายเป็นชายหนุ่มเรียบร้อย
สุภาพบุรุษตัวพ่อ และกลายเป็นขวัญใจของ เนย (อาภา ภาวิไล) สาวพาณิชย์สุดจี๊ดจึงทำให้จ๊อดกับอี๊ดสงสัยพฤติกรรมของหลานชาย และพยายามสืบหาสาเหตุที่เกิดขึ้นครั้งนี้
เรื่องชักจะวุ่นวายไปกันใหญ่ เมื่อความจริงถูกเปิดเผยว่าป๋องคือมนุษย์ต่างดาวและโลกของเรากำลังจะเกิดภัยพิบัติครั้งใหญ่ ชะตากรรมของชีวิตของมนุษย์โลกจะเป็นเช่นไร 
เมื่อคู่หู จ๊อด-อี๊ด อาสากู้โลกเอง
สถานีรถไฟคามากูระ
สถานีรถไฟคามากูระ () เป็นสถานีรถไฟบนเส้นทางรถไฟสายโยโกซูกะ ตั้งอยู่ที่เมืองคามากูระ จังหวัดคานางาวะ บริหารงานโดยบริษัทรถไฟญี่ปุ่นตะวันออก
สถานีรถไฟคามากูระให้บริการในเส้นทางสายโยโกซูกะ สายโชนัน-ชินจูกุ และเป็นต้นทางของรถไฟฟ้าเอโนชิมะ
มาสค์ไรเดอร์ × มาสค์ไรเดอร์ วิซาร์ด &amp; โฟร์เซ MOVIE ไทเซน อัลติเมตัม
มาสค์ไรเดอร์ x มาสค์ไรเดอร์ วิซาร์ด & โฟร์เซ: มูฟวี่ ไทเซน อัลติเมตัม () เป็นภาพยนตร์ซีรีส์มาสค์ไรเดอร์ผลิตโดยโตเอะ คัมปะนี โดยได้นำซีรีส์ มาสค์ไรเดอร์โฟร์เซและมาสค์ไรเดอร์วิซเซิร์ดมาทำเป็นภาพยนตร์ เริ่มออกฉายในประเทศญี่ปุ่นเมื่อวันที่ 8 ธันวาคม ค.ศ. 2012คาแร็คเตอร์ตัวร้าย ปีศาจทั้งสาม นำมาจากฟิกเกอร์ SIC ที่ผลิตโดยบริษัทบันได (ของเล่นจำหน่ายเดือน ธันวาคม ค.ศ. 2005) ซึ่งดัดแปลงหน้าตาให้ดุดันเป็นปีศาจมากขึ้น โดยนำต้นแบบมาจากทีวีซีรีส์ อคูไมเซอร์ 3 ปีค.ศ. 1975 ซึ่งออกแบบโดย โชตะโร อิชิโนะโมะริ เช่นเดียวกัน
ภุชิสสะ ศุภธนพัฒน์
บิ๊ก ภุชิสสะ ได้คบหาดูใจกับหญิงสาวนอกวงการ ซินดี้ - ช้องมาศ ชาญวิถี มานานทั้งหมด 9 ปี , มีการเข้าพิธีแต่งงานตามแบบไทย ที่ จ.นครปฐม เมื่อ 16 มกราคม พ.ศ. 2559 และ ฉลองมงคลสมรส จัดขึ้นเมื่อวันที่ 23 มกราคม พ.ศ. 2559 , https://www.facebook.com/puchisa.supatanapat เฟซบุ๊กส่วนตัว
อนิรุทธ์ กอมะ
อนิรุทธ์ กอมะ หรือที่นิยมเรียกและรู้จักกันดีในชื่อ ครูฮิม เป็นอดีตนักฟุตบอลเยาวชนทีมชาติไทยตำแหน่งกองกลาง และเป็นอดีตหัวหน้าผู้ฝึกสอนทีมสโมสรฟุตบอลสตูล อ.อนิรุทธ์ เคยได้รับฉายาว่า ไอ้หนูโคตรทรหด จากนักข่าวสยามกีฬาในขณะร่วมทีมเยาวชนทีมชาติไทย ที่ประเทศจีน เนื่องจากทำการฝึกซ้อมกับทีมขณะทำการถือศีลอดในเดือนรอมดอนอย่างแข็งกล้า จนเป็นที่ชื่มชมของบรรดานักข่าว ผู้ฝึกสอนและเพื่อนร่วมทีม นอกจากนั้นท่านยังเป็นนักเตะมุสลิมหนึ่งเดียวจากภาคใต้ในทีมชุดนั้นอีกด้วย ท่านเคยทำหน้าที่เป็นคูรที่โรงเรียนสตูลวิทยา และเป็นผู้ฝึกสอนฟุตบอลเยาวชนของโรงเรียนและของจังหวัดสตูล ปัจจุบันได้ลาออกจากราชการและเป็นข้าราชการบำนาญ
อนิรุทธ์ถือกำเนิดที่จังหวัดยะลาในครอบครัวระดับกลางในชุมชนตลาดเก่าซึ่งทำอาชีพค้าขาย สืบเชื้อสายมาจากชาวมลายูและชาวจีน ฝ่ายพ่อเป็นคนมลายูดั้งเดิมส่วนฝ่ายแม่เป็นคนเชื้อสายจีนที่อาศัยอยู่ในชุมชนตลาดเก่า อนิรุทธ์มีพี่น้องด้วยกัน ๙ คนซึ่งเติบโตมาในครอบครัวที่ให้ความสำคัญกับศาสนามากพอสมควร และพี่น้องผู้ชายส่วนใหญ่มีความชอบในกีฬาฟุตบอลกันทุกคน
ตระกูล กอมะ จากการเล่าสืบต่อกันมา มีที่มาจากผู้อาวุโสท่านหนึ่งที่เป็นที่เลื่อมใสของชาวบ้านในขณะนั้น ซึ่งชาวบ้านมักจะเรียกว่า "โต๊ะกรามัต" หรือ Datuk Keramat คำว่า กรามัตหรือ keramat มีที่มาจากภาษาอาหรับจากคำว่า การอมะ (Arabic:كرامة; English: karamat, keramat) ซึ่งหมายถึง ประเสริฐ วิเศษ ความมีศักดิ์ศรี ผู้คนในสมัยนั้นจึงใช้คำว่า กรามัต เรียกผู้ที่เป็นที่เลื่อมใสของชาวบ้านในความหมายว่า ผู้ประเสริฐ ผู้วิเศษ ผู้ประเสริฐด้วยความรู้ ผู้ที่ได้รับเกียตริ ผู้ที่เป็นที่ยอมรับ ผู้มีศักดิ์ศรีในสังคม ต่อมาเมื่อรัฐบาลไทยได้กำหนดให้มีการใช้นามสกุลขึ้น ผู้คนในชนบทซึ่งไม่เคยมีประสบการณ์การใช้นามสกุลมาก่อนก็ไม่รู้จะใช้นามสกุลอะไร ผู้อาวุโสท่านนี้จึงได้รับการลงทะเบียนจากทางราชการไทยผู้ซึ่งไม่สันทัดในภาษามลายูและอาหรับ ด้วยกับคำว่า กอมะ ซึ่งเพื้ยนมาจาก การอมะ ในภาษาอาหรับ
อนิรุทธ์ เข้าแข่งฟุตบอลให้กับทีมจังหวัดต่างๆ มานับไม่ถ้วน เคยเข้าร่วมการแข่งขันฟุตบอลกีฬาแห่งชาติหลายหน ติดทีมเยาชนทีมชาติไทยชุดไปทำการแข่งขันที่ประเทศจีนนอกจากนั้น สื่อสำนักสยามกีฬาว่าเป็น ไอ้หนูโคตรทรหด ของทีม
ประมาณก่อนปี พ.ศ. 2532 อนิรุทธ์ได้ย้ายมาประจำการเป็นอาจารย์ที่โรงเรียนสตูลวิทยา และได้เข้ามาเป็นส่วนหนึ่งของทีมฟุตบอลจังหวัดสตูลในฐานะผู้ฝึกสอนและนักเตะในการแข่งขันกีฬาแห่งชาติรอบคัดเลือก ที่จ.ตรัง ในขณะนั้นมี คุณดาเหลน เจ๊ะเล็ม เป็นผู้ใหญ่ในวงการฟุตบอลสตูลที่ให้การสนับสนับอย่างเต็มความสามารถ อนิรุทธ์ กอมะซึ่งขณะนั้นเป็นอดีตนักฟุตบอลเยาวชนทีมชาติไทยได้ทำการเตรียมทีมอย่างหนักและวางตัวผู้เล่นอย่างรอบคอบ จนในที่สุดก็สามารถเอาชนะทีมยักษ์ใหญ่เจ้าภาพและเป็นตัวแทนเขตได้สำเร็จ อย่างไรก็ตามหลังการแข่งขัน ทีมฟุตบอลจ.สตูลถูกประท้วงจากฝ่ายจัดฐานละเมิดกฎระเบียบการแข่งขันฯ นั่นคือการยื่นประท้วงว่าจังหวัดสตูลนำผู้เล่นทีมชาติ (อนิรุทธ์ กอมะ) มาทำการแข่งขันด้วยซึ่งถือว่าผิดกฎกติกา
ผลงานหลักคือการคุมทีมเยาวชน ทีมจังหวัด และทีมสโมสรสตูลยูไนเต็ด
ดิก วุล์ฟ
ริชาร์ด แอนโทนี "ดิก" วุล์ฟ () เป็นผู้อำนวยการสร้าง นักเขียน และนักเขียนบทภาพยนตร์ มีชื่อเสียงกับภาพยนตร์ซีรีส์ชุดอาชญากรรม เรื่อง "ไมแอมีไวซ์" (1984–1989) และในฐานะผู้สร้างภาพยนตร์ซีรีส์ "ลอว์แอนด์ออร์เดอร์" ที่มีการสร้างอย่างต่อเนื่องตั้งแต่ปี 1990 ถึง 2010 และยังมีการสร้างภาคต่อเนื่อง (spinoff) อยู่ในปัจจุบัน จากผลงานของเขา วุล์ฟได้รับรางวัลมากมาย ทั้งรางวัลเอมมี และได้รับการจารึกชื่อในฮอลลีวูดวอล์กออฟเฟม ในปี 2007
พระรุทร
พระรุทร () เป็นเทพเจ้าสมัยฤคเวท เป็นอีกชื่อของพระศิวะ พระรุทรได้ชื่อว่าป็นเทพแห่งลมและพายุ และการล่า
ฮิโตะดะมะ
ฮิโตะดะมะ (; หมายถึง "วิญญาณมนุษย์") เป็นคำที่มาจากตำนานพื้นบ้านญี่ปุ่น เป็นความเชื่อเรื่องผีและวิญญาณ
ฮิโตะดะมะ ถูกอธิบายว่าเป็นดวงไฟสีฟ้าหรือสีเขียวลอยไปมา และมีหางยาว บ้างก็ว่าสามารถเปลี่ยนสภาพเป็นแมลงปีกแข็งสีดำหรือถ่านหินจำนวนนับไม่ถ้วนได้ ถ้าหากเฉียดใกล้พื้นดิน
ชาวญี่ปุ่นเชื่อว่าสามารถมองเห็นฮิโตะดะมะได้ในความมืดในป่าช้าหรือสุสาน ฮิโตดะมะไม่ทำอันตรายต่อมนุษย์ แต่บางครั้งจะมีการเล่นแผลง ๆ กับบางคนที่เป็นผู้เดินทางหรือผู้ที่มีกรรมหนัก และมีฮิโตะดะมะบางดวงที่ได้รับความชั่วร้ายและก้าวร้าวโดยเฉพาะอย่างยิ่งเมื่อเป็นของผู้ที่ถูกฆ่าตาย ไม่ว่าจะโดยบังเอิญหรือตั้งใจก็ตาม โดยทั่วไปแล้ว เชื่อว่าฮิโตดะมะเป็นดวงวิญญาณของมนุษย์ที่โชคร้ายที่ไม่สามารถพบความสงบสุขหลังจากเสียชีวิตไปแล้ว
มีคำอธิบายทางวิทยาศาสตร์เกี่ยวกับฮิโตะดะมะว่า เป็นแมลงจำพวกหิ่งห้อยชนิด "Luciola cruciata", " L. lateralis" หรือ "Colophotia praeusta" ที่เป็นแมลงพื้นบ้านของญี่ปุ่น ซึ่งเมื่อเป็นตัวอ่อนจะกินหอยทากและสามารถเรืองแสงได้ในความมืด
โอทสึ โยะชิฮิโกะ นักวิชาการผู้ศึกษาเรื่องราวเหนือธรรมชาติ แห่งมหาวิทยาลัยวะเซะดะ เห็นว่าปรากฏการณ์ฮิโตะดะมะเป็นปรากฏการณ์ทางธรรมชาติ คือ พลาสมา เป็นไฟฟ้าสถิตที่ไหลเวียนวนอยู่ในอากาศ เช่นเดียวกับปรากฏการณ์โพลเทอร์ไกสท์ ในโลกตะวันตก
เช่นเดียวกับผีญี่ปุ่นอื่น ๆ ฮิโตะดะมะได้ถูกอ้างถึงในวัฒนธรรมร่วมสมัยของญี่ปุ่นหลายอย่าง เช่น การ์ตูนอาทิ "อินุยาฉะ", "ชาแมนคิง", "โปเกมอน" ภาพยนตร์และซีรีส์เรื่องต่าง ๆ
BMW K1600
BMW K1600 GT และ GTL เป็นมอเตอร์ไซค์บิ๊กไบค์ที่ผลิตโดยบริษัท BMW motorrad ประเทศเยอรมนี. ถูกเปิดตัวในงาน Intermot motorcycle show ในปี 2010 ที่เมืองโคโลน,ประเทศเยอรมนี. รถเริ่มขายในเดือนมีนาคมปี 2011. เป็นรถประเภททัวริ่งแท้ (tourer)ซึ่งเป็นรุ่นที่ออกมาทดแทน K1200LT. ทาง BMW motorrad ตั้งใจผลิตเพื่อให้แข่งขันกับ Honda Gold Wing ซึ่งเป็นเจ้าตลาดรถประเภททัวริ่งแท้. รถ K1600GT มีความเป็นสปอร์ตทัวริ่งคล้ายๆกับรุ่นอื่นของ BMW เช่น K1300GT และ รุ่น K1200GT
เครื่องยนต์เป็นเครื่องยนต์แถวเรียง 6 สูบ 1649ซีซี. วางแนวขวางตัวรถ กระบอกสูบถูกวางให้เอียง 55° เพื่อลดจุดศูนย์ถ่วงของรถ. เป็นรถมอเตอร์ไซค์รุ่นแรกในโลกที่ติดตั้งเครื่องยนต์ 6 สูบมีน้ำหนักเครื่องเพียง 102 กิโลกรัม(รวมครัทช์, กล่องเกียร์และตัวกำเนิดไฟฟ้า). BMWอ้างว่าเครื่องรุ่นนี้เป็นเครื่อง 6 สูบขนาดเล็กที่สุดที่ BMW เคยผลิต. มีขนาดของปลอกเสื้อสูบเพียง 5 มิลลิเมตรทำให้ขนาดของตัวเครื่องกว้างเพียง 55.6 เซนติเมตรซึ่งเท่าๆกับเครื่อง 4 สูบทั่วๆไป. แรงม้ามีมากถึง 160 แรงม้าและแรงบิดมากกว่า 174.9 นิวตัน-เมตร. 70% ของแรงม้าและแรงบิดมาที่รอบต่ำกว่า 1500 รอบต่อนาทีซึ่งทำให้เครื่องนี้เป็นนวัตกรรมใหม่ของ BMW. มีระบบเปลี่ยน engine mapping ตามสภาพถนนและการใช้งานของคนขับ. Rain, Road และ Dynamic.
BMW K1600 GT และ GTL มีระบบ ABS และระบบ Dynamic traction control (DTC) แบบเดียวกับ BMW s1000RR DTC นั้นสามารถเลือกโหมดและปิดระบบได้. เฟรมนั้นเป็นเฟรมอะลูมิเนียมน้ำหนักเบามีส่วนด้านหน้าเป็นแมกนีเซียมน้ำหนักรวมเพียง 15 กิโลกรัม. ระบบขับเคลื่อนสุดท้ายเป็นระบบขับเคลื่อนด้วยเพลา. ช่วงล่างหลังเป็นแบบ BMW Motorrad Paralever ซึ่งถูกออกแบบให้ผลของการเคลื่อนที่แนวดิ่งที่เกิดมาจากแรงบิดที่เพลาและล้อ (Shaft effect หรือ Shaft jacking effect) ไม่มีผล ซึ่งช่วงล่างแบบ Monolever (รถจักรยานยนต์ทั่วไป) จะมี shaft jack effect เข้ามาเกี่ยวข้อง ทำให้ล้อเกาะถนนมากยิ่งขึ้น. ช่วงล่างยังเป็นระบบปรับได้ด้วยไฟฟ้า (electronically adjustable suspension (ESA II)) สามารถปรับค่าซึมซับแรงกระแทก (Damping) โดยการเลือก mode การขับขี่
รถรุ่นนี้มีไฟหน้าปรับระดับสูงต่ำได้ (Leveling headlight) ซึ่งจะปรับระดับไฟหน้าตามการโยกหน้าหลังของรถเป็นอุปกรณ์มาตรฐาน แต่ก็มี Adaptive headlight ซึ่งเป็นระบบไฟหน้าส่องสว่างที่ปรับองศาการสาดส่องตามการเลี้ยวของคันบังคับเลี้ยว. เมื่อรถเลี้ยว,มีเซ็นเซอร์จับองศาการเลี้ยวส่งสัญญาณไปยังสมองกลเพื่อจะสั่งงาน Servo มอเตอร์เพื่อหมุนไฟหน้า โดยที่ไฟหน้าจะหันไปตามทิศทางโค้งทำให้ผู้ขับขี่สามารถเห็นทัศนวิสัยดีขึ้นกว่าไฟหน้าแบบปรกติเป็นอุปกรณ์เสริม. ซึ่งเป็นรถมอเตอร์ไซค์รุ่นแรกในโลกที่นำระบบนี้มาใช้. ที่แฮนด์จับกับเบาะนั่งติดตั้งฮีทเตอร์เพื่อความอบอุ่นสำหรับเมืองหนาว. มี Cruise control เป็นอุปกรณ์มาตรฐาน. นอกจากนี้กระจกบังลมหน้าก็สามารถปรับได้ด้วยระบบไฟฟ้า. มีระบบเครื่องเสียง, CD และ Aux ผ่าน USB. ระบบต่อโทรศัพท์และแฮนฟรีผ่าน bluetooth. การทำงานของเครื่องยนต์และช่วงล่างสามารถเลือกปรับ mode ผ่านหน้าจอ 5.7 นิ้วโดยปรับที่สวิทซ์ที่คันบังคับเลี้ยว. มีลำโพงติดตั้งบริเวณแฟริ่ง. มีระบบตรวจวัดแรงดันลมยางตลอดเวลาโดยการดูที่หน้าจอมอนิเตอร์ (Tire pressure monitoring system). มีระบบนำทาง GPS ของ BMW สั่งงานได้ที่คันบังคับเลี้ยวเป็นอุปกรณ์เสริม นอกจากนี้ยังมีกันขโมยและเซ็นทรัลล๊อค.
รุ่น GT จะออกแนวสปอร์ตมากกว่ารุ่น GTL เล็กน้อยโดยBMW K1600GT = มีสีให้เลือก 2 สี Light gray matallic (สีออกแนวสีขาว) และ Vermilion red metallic (แดง) 
BMW K1600GTL = มีสีให้เลือก 2 สี Royal blue metallic (สีน้ำเงิน) และ Mineral silver metallic (สีเงิน)
หอคอยกัวลาลัมเปอร์
หอคอยกัวลาลัมเปอร์ () หรือ หอคอยเคแอล คือ หอคอยสูงที่ตั้งอยู่ในกัวลาลัมเปอร์ ประเทศมาเลเซีย สร้างเสร็จเมื่อวันที่ 13 กันยายน พ.ศ. 2538 มีวัตถุประสงค์เพื่อใช้ในการสื่อสารและหอส่งสัญญาณสูงถึง 421 เมตร ภายในหอคอยมี ซึ่งสามารถมองเห็นได้รอบกัวลาลัมเปอร์
หอคอยแห่งนี้ คือ มุมมองที่เป็นจุดสังเกตของเมืองเช่นเดียวกับเปโตรนาสทาวเวอร์ อย่างไรก็ตาม หอคอยแห่งนี้ปรากฏสูงกว่าเปโตรนาสทาวเวอร์ เพราะมันถูกสร้างอยู่บนเนินเขาใจกลางกัวลาลัมเปอร์ ในระดับความสูง 515 เมตร เหนือระดับน้ำทะเล ทำให้หอคอยนี้กลายเป็นสิ่งก่อสร้างที่สูงที่สุดในกัวลาลัมเปอร์
หอคอยกัวลาลัมเปอร์ ถูกสร้างขึ้นอย่างเป็นทางการโดยมหาเธร์ โมฮัมหมัด นายกรัฐมนตรีคนที่ 4 ของมาเลเซีย ในวันที่ 4 ตุลาคม พ.ศ. 2534 แบ่งการก่อสร้างออกเป็น 3 ช่วง
ช่วงแรก คือ การขยายป่าเขตร้อน และขุดดินสำหรับเตรียมการก่อสร้าง ในช่วงนี้เสร็จในวันที่ 15 สิงหาคม พ.ศ. 2535
ช่วงที่ 2 เริ่มขึ้นในวันที่ 6 กรกฎาคม พ.ศ. 2535 โดยการก่อสร้างรากฐานและชั้นใต้ดินของหอคอย งานสร้างรากฐานสำเร็จในวันที่ 15 เมษายน พ.ศ. 2536
หอคอยกัวลาลัมเปอร์ถูกเปิดตัวอย่างเป็นทางการเพื่อใช้ในงานกระจายเสียง โดยมหาเธร์ โมฮัมหมัด นายกรัฐมนตรีคนที่ 4 ของมาเลเซีย เมื่อวันที่ 1 กันยายน พ.ศ. 2536 เสาส่งสัญญาณถูกติดตั้งด้วยความสูงสูงสุด 421 เมตรจากพื้นดิน
ช่วงที่ 3 การก่อสร้างโครงสร้างหลักเริ่มในวันที่ 1 พฤษภาคม พ.ศ. 2537 การก่อสร้างที่ยืดเยื้อนี้เริ่มด้วยการสร้างแต่ละชั้นของหอคอย จนกระทั่งถึงส่วนยอด และสร้างอาคารสำหรับนักท่องเที่ยว สร้างเสร็จเมื่อวันที่ 13 กันยายน พ.ศ. 2538
อาคารท่องเที่ยวถูกออกแบบให้สะท้อนวัฒนธรรมอิสลามของมาเลเซีย ห้องโถงหลักมีเพดานที่ตกแต่งด้วยโดมที่เคลือบด้วยกระจกอันประณีตซึ่งส่องประกายเหมือนเพชรเม็ดใหญ่ โดมเหล่านี้ถูกออกแบบและจัดการในรูปแบบของ หรือคานรับของสถาปัตยกรรมเปอร์เซียหรืออิสลาม โดยนักแกะสลักชาวอิหร่านจาก
หอคอยกัวลาลัมเปอร์เปิดให้สาธารณชนเข้าชมเมื่อวันที่ 23 กรกฎาคม พ.ศ. 2539 และเปิดอย่างเป็นทางการเมื่อวันที่ 1 ตุลาคม พ.ศ. 2539 เวลา 20.30 น. ตามเวลาในมาเลเซีย ท่ามกล่างแขกผู้มีเกียรติมากมาย อาทิ ยังดี เปอร์ตวน อากง กษัตริย์แห่งมาเลเซีย
หอคอยกัวลาลัมเปอร์ คือ หอคอยที่สูงเป็นอันดับ 7 ของโลก โดยเรียงลำดับความสูง 10 อันดับแรก ดังนี้
ลัทธิบาบี
ลัทธิบาบี () หรือ อัลบาบียะฮ์ (Babi; ( ' )) เป็นศาสนาเอกเทวนิยมที่พระบาบก่อตั้งขึ้นในประเทศอิหร่าน เขาประกาศตัวว่าเป็นทายาทของกาซิม รัชติ ผู้นำทางศาสนาคนหนึ่ง หลังจากนั้นเขาได้อ้างว่าตนเองเป็นประตูสู่อิหม่ามมะฮ์ดี อิหม่ามคนที่ 12 ตามความเชื่อของมุสลิมชีอะฮ์ ต่อมาเขากลับอ้างว่าเป็นอิหม่ามมะฮ์ดีเสียเอง และในท้ายที่สุดอ้างตนเป็นผู้เผยพระวจนะ ความเคลื่อนไหวของเขาและสาวกเรียกว่าขบวนการบาบี (Bábí)
บาบถูกจำคุกระหว่าง พ.ศ. 2390 – 2391 ที่เมืองมากู ระหว่างนี้ เขาได้เขียนคัมภีร์บายันที่ถือเป็นคัมภีร์ศักดิ์สิทธิ์ของขบวนการ บาบปฏิเสธอัลกุรอานและคัมภีร์อื่น ๆ ก่อนหน้านี้ และให้เมืองชิราชเป็นศูนย์กลางของศาสนาแทนมักกะฮ์ ผู้เลื่อมใสลัทธินี้ใช้การรบและความรุนแรงเพื่อนำไปสู่จุดหมาย ทำลายระเบียบทางสังคมดั้งเดิมของอิหร่านเพื่อเริ่มศักราชของศาสนาใหม่ จึงถูกทางรัฐบาลปราบปรามอย่างรุนแรงตั้งแต่ พ.ศ. 2391 – 2393 บาบเองถูกจับและประหารชีวิตเมื่อเดือนกรกฎาคม พ.ศ. 2393
หลังจากนั้น ขบวนการบาบีได้หลบลงใต้ดิน และขยายตัวต่อไปอย่างเงียบ ๆ ต่อมาได้แตกออกเป็นสองกลุ่มคือกลุ่มอาซาลี ที่ยังยืนหยัดกับลัทธิบาบีเดิม และกลุ่มที่ดำเนินรอยตามพระบะฮาอุลลอฮ์ ผู้ก่อตั้งศาสนาบาไฮซึ่งเน้นการไม่ใช้ความรุนแรง
สาริศา ใหม่ละออ
สาริศา ใหม่ละออ (ชื่อเดิม: สุนทรี ใหม่ละออ) เกิดวันที่ 17 ตุลาคม พ.ศ. 2524 เป็นนักแสดงชาวไทย เธอได้แสดงละครเรื่องแรกกับทางช่อง 3 คือ เขยลิเก มีผลงานกับทางช่อง3 ต่อมา ได้แสดงละครกับทางช่อง ITV และ ช่อง7 แสดงหนังต่างประเทศ จบปริญญาตรีภาควิชาสื่อสารมวลชน คณะมนุษยศาสตร์ มหาวิทยาลัยรามคำแหง
สาริศา ใหม่ละออ หรือชื่อเดิม สุนทรี ใหม่ละออ เกิดวันที่ 17 ตุลาคม พ.ศ. 2524 ที่กรุงเทพฯ แต่ภูมิลำเนาครอบครัวอยู่ที่นครศรีธรรมราช เป็นพี่สาวคนเดียวของน้องชาย 1 คน จบการศึกษาระดับประถมศึกษา โรงเรียนพระหฤทัยคอนแวนต์ มัธยมศึกษา โรงเรียนวัฒนาวิทยาลัย และจบปริญญาตรีภาควิชาสื่อสารมวลชน คณะมนุษยศาสตร์ มหาวิทยาลัยรามคำแหง
เข้าสู่วงการด้วยการถูก วรายุธ มิลินทจินดา ชักนำเข้าวงการ และได้มีโอกาสแสดงละครเรื่องแรก เขยลิเก ตามด้วยภาพยนตร์ บางระจัน ต่อมาเข้าสังกัดช่อง 7 มีผลงาน ทะเล จำปี ดนตรี ทราย, บ้านร้อยดอกไม้, โจรปล้นใจ, หมอลำซัมเมอร์, นิลมณี, เกมตัณหา เป็นต้น ยังได้มีโอกาสเล่นมิวสิควิดีโอเพลงให้โอกาสกับลูกบ้างของ ซูซู กับเพลงแอบรักเขาของ ฝน ธนสุนทร ทั้งยังเป็นพิธีกรรายการแซดทีวี ช่อง 5
สรวงสุดา ศรีธัญญรัตน์
สรวงสุดา ศรีธัญญรัตน์ ชื่อเล่น ฟ่าง เป็นนักแสดงหญิงชาวไทย เข้าวงการโดย ประกวดดัชชี่เกริลปี 2002 ได้รับรางวัลรองชนะเลิศ อันดับ 1
อัม รง
อัม รง (Am Rong) เกิดเมื่อ พ.ศ. 2472) เป็นทหารและนักถ่ายทำภาพยนตร์ในกัมพูชา ซึ่งเป็นโฆษกของกองทัพฝ่ายสาธารณรัฐเขมรในสงครามกลางเมืองกัมพูชา เกิดในครอบครัวชาวนาในพระตะบอง และจบการศึกษาจากโรงเรียนหลวงทางด้านการบริหาร เข้าร่วมในกองทัพกัมพูชาเมื่อ พ.ศ. 2476 และเป็นทหารร่มชูชีพใน พ.ศ. 2499 นอกจากนั้น เขาได้ศึกษาทางด้านภาพยนตร์ในฝรั่งเศสและเป็นนักถ่ายภาพยนตร์ในสมัยระบอบสังคม อัม รงถูกสังหารโดยเขมรแดงในเหตุการณ์พนมเปญแตกเมื่อ พ.ศ. 2518 ผลงานของเขาส่วนใหญ่เป็นภาพยนตร์สั้น เช่น "The Independence of Cambodia"
อากุซ ซาลิม
ฮาจี อากุซ ซาลิม () มีชื่อเกิดว่า มาชูดุล ฮัก () เป็นนักการเมืองชาวอินโดนีเซียในสมัยที่เรียกร้องเอกราชจากเนเธอร์แลนด์ เป็นผู้นำซาเรกัตอิซลัม และเป็นผู้ร่วมร่างกฎบัตรจาการ์ตา
ซาลิมเกิดเมื่อ 8 ตุลาคม พ.ศ. 2427 ที่เมืองโกตากาดัง เกาะสุมาตรา เขาเข้าเป็นสมาชิกพรรคซาเรกัตอิซลัมเมื่อ พ.ศ. 2458 เขาเป็นพวกที่มีแนวคิดสายกลาง เลื่อมใสในนโยบายรวมกลุ่มอิสลาม และการปรับปรุงให้ทัยสมัยกับโลกที่เปลี่ยนแปลงไป เน้นการศึกษาอัลกุรอาน และส่งเสริมสวัสดิการให้แก่คนจน ต่อมาใน พ.ศ. 2464 เขาสนับสนุนให้จกโรอามีโนโต ผู้นำซาเรกัตอิซลัมออกกฎใหม่ ห้ามไม่ให้สมาชิกพรรคเป็นสมาชิกกลุ่มการเมืองอื่น ๆ ทำให้เกิดความแตกแยกภายในพรรคอย่างรุนแรง สมาชิกของพรรคที่นิยมคอมมิวนิสต์ได้แยกออกไปตั้งพรรคของตน
เนื่องจากนโยบายการต่อสู้กับเจ้าอาณานิคมของพรรคคอมมิวนิสต์ได้รับความนิยมจากชาวอินโดนีเซียมากกว่า ความนิยมต่อซาเรกัตอิซลัมจึงลดลง แม้หลังจากที่พรรคคอมมิวนิสต์ถูกปราปรามหลังการปฏิวัติที่ล้มเหลวใน พ.ศ. 2469–2470 ซาเรกัตอิซลัมก็ไม่สามารถขึ้นมาเป็นผู้นำกลุ่มนักการเมืองชาตินิยมได้อีก ซาลิมในฐานะนักชาตินิยมรุ่นเก่าก็มีความเห็นแตกต่างจากนักชาตินิยมรุ่นใหม่ที่ได้รับการศึกษาแบบตะวันตกมาก เขาไม่เห็นด้วยกับการแยกศาสนาออกจากการเมือง และให้ความสำคัญต่อชาตินิยมมากกว่าศาสนาอิสลาม เขาไมเห็นด้วยกับการจัดตั้งสมาคมทางการเมืองแห่งประชาชนอินโดนีเซียของซูการ์โนที่เป็นสมาคมของนักการเมืองชาตินิยมทั้งหมดเพื่อเรียกร้องเอกราช จนซาเรกัตอิซลัมแยกตัวออกมาจากองค์กรนี้ใน พ.ศ. 2473
ต่อมา ใน พ.ศ. 2479 ซาลิมเปลี่ยนความเห็นในการต่อสู้เพื่อเอกราช จึงชักชวนให้ซาเรกัตอิซลัมให้ความร่วมมือกับรัฐบาลอาณานิคมของเนเธอร์แลนด์ แต่ไม่สำเร็จ ซาลิมจึงตั้งกลุ่มของตนเองและให้ความร่วมมือกับรัฐบาล ทำให้เขาถูกขับออกจากพรรค แต่เขาก็ยังได้รับความนิยม เขาได้รับการแต่งตั้งเป็นคณะกรรมการเตรียมการเพื่อให้เอกราชแก่อินโดนีเซีย โดยญี่ปุ่นเมื่อ พ.ศ. 2488 ร่วมกับโมฮัมมัด ฮัตตา และซูการ์โน และร่วมร่างกฎบัตรจาการ์ตา
เมื่อจัดตั้งสาธารณรัฐอินโดนีเซียหลังญี่ปุ่นแพ้สงคราม เขาได้เป็นรัฐมนตรีช่วยว่าการและว่าการกระทรวงการต่างประเทศระหว่าง พ.ศ. 2489–2492 เขาถึงแก่อนิจกรรมเมื่อ 4 พฤศจิกายน พ.ศ. 2497 รวมอายุได้ 70 ปี
ความต่อเนื่อง (ทฤษฎีกราฟ)
ในคณิตศาสตร์และวิทยาการคอมพิวเตอร์ เรื่องทฤษฎีกราฟ ความต่อเนื่อง หรือ ความเชื่อมโยง () เป็นคุณสมบัติหนึ่งของกราฟ โดยกราฟต่อเนื่อง หรือ กราฟเชื่อมโยง (Connected graph) หมายความว่ากราฟไม่ขาดจากกัน กล่าวคือ สำหรับทุกๆสองจุดยอดใดๆ จะสามารถไปถึงกันได้ หรือก็คือมีวิถีระหว่างจุดยอดทั้งสอง ในขณะที่กราฟไม่ต่อเนื่อง หรือ กราฟไม่เชื่อมโยง (Unconnected graph) หมายความว่ากราฟนั้นขาดออกจากกัน กล่าวคือมีอย่างน้อยสองจุดยอด ที่ไม่สามารถไปถึงกันได้ หรือก็คือไม่มีวิถีระหว่างจุดยอดทั้งสองจุดนั้น
ความต่อเนื่องของกราฟ ยังสามารถมองได้ในอีกแง่มุมหนึ่ง คือจำนวนของจุดยอดหรือเส้นเชื่อมที่น้อยที่สุด ที่ถ้าลบจุดยอดหรือเส้นเชื่อมเหล่านั้นทิ้งแล้ว กราฟดังกล่าวจะกลายเป็นกราฟไม่ต่อเนื่อง จะเห็นว่าความต่อเนื่องของกราฟนั้นบ่งบอกถึงความแข็งแกร่ง/ความทนทานของกราฟ ตัวอย่างเช่นหากพิจารณาให้บ้านเป็นจุดยอด และการเดินสายไฟระหว่างบ้านเป็นเส้นเชื่อม หากกราฟดังกล่าวมีความต่อเนื่องมาก (นั่นคือต้องลบจำนวนจุดยอดหรือเส้นเชื่อมมาก) ก็หมายความว่าถึงแม้จะมีสายไฟบางเส้นเสียไป ทั้งหมู่บ้านก็ยังมีไฟฟ้าใช้อยู่ ในขณะที่หากกราฟดังกล่าวมีความต่อเนื่องน้อย ก็หมายความว่าสายไฟบางเส้นเสียไป อาจทำให้บางบ้านไม่มีไฟฟ้าใช้
ปัญหาการไหลในเครือข่ายมีความเกี่ยวข้องกับเรื่องความต่อเนื่องของกราฟเป็นอย่างมาก
เฟรนด์ (วงดนตรี)
เฟรนด์ () เป็นกลุ่มศิลปินไทย แนวเพลงป็อป ประกอบด้วยสมาชิก บิ๊ก - ภุชิสสะ ธนพัฒน์, ไผ่ – พาทิศ พิสิฐกุล, น้ำ - รพีภัทร เอกพันธ์กุล และ อู๋ – นวพล ภูวดล มีผลงานอัลบั้มชุดแรกคือ Friend
นอกจากนี้ทั้งวงยังมีผลงานการแสดง ได้แก่ ภาพยนตร์วีซีดีเรื่อง "เพื่อนกันฝันเต็มร้อย" และละครโทรทัศน์เรื่อง "เบญจา คีตา ความรัก" ออกอากาศทางช่อง 7 อีกด้วย
วันเกิด: 
วันเกิด: 
วันเกิด: 
วันเกิด:
นกกระสาปากพลั่ว
นกกระสาปากพลั่ว (; ) เป็นนกขนาดใหญ่ชนิดหนึ่ง ในอันดับนกกระสา (Ciconiiformes) ขณะที่บางข้อมูลจะถือว่าให้อยู่ในอันดับนกกระทุง (Pelecaniformes) แต่จัดเป็นเพียงชนิดเดียวเท่านั้น ที่อยู่ในวงศ์ Balaenicipitidae
นกกระสาปากพลั่วจัดเป็นนกที่มีขนาดใหญ่มากชนิดหนึ่ง ขนาดเมื่อโตเต็มที่มีส่วนสูงตั้งแต่ 115-150 เซนติเมตร โดยประมาณ หากกางปีกจะกว้าง 230-260 เซนติเมตร น้ำหนักประมาณ 4-7 กิโลกรัม
ขณะที่เป็นวัยรุ่นหรือตัวเต็มวัยจะมีสีเทา ส่วนนกขนาดเล็กจะมีสีออกน้ำตาลกว่า อาศัยอยู่บริเวณบึงใหญ่ในแอฟริกาตะวันออก แถบประเทศซูดานและแซมเบีย
นกกระสาปากพลั่ว มีจุดเด่น คือ จะงอยปากที่หนาและรูปทรงประหลาดไม่เหมือนนกชนิดอื่น เริ่มเป็นที่รู้จักในแวดวงวิทยาศาสตร์ จากการมีการอนุกรมวิธาน ในช่วงศตวรรษที่ 19 จากการที่หนังของนกชนิดนี้ถูกนำมาขายในยุโรป อย่างไรก็ดี นกกระสาปากพลั่วเป็นที่รู้จักกันดีอยู่แล้วตั้งแต่สมัยโบราณในอารยธรรมอียิปต์โบราณที่มีการเขียนภาพถึง และอารยธรรมอาหรับที่เรียกขานว่า "abu markub" ที่มีความหมายว่า "ผู้มากับรองเท้า" ซึ่งก็มาจากจะงอยปากมีลักษณะเหมือนรองเท้านั้นเอง
นกกระสาปากพลั่ว หาอาหารในบึงน้ำหรือบ่อโคลน อาหารได้แก่ ปลา, กบ กระทั่งลูกจระเข้ หรือลูกสัตว์เลี้ยงลูกด้วยนมที่ไร้ทางสู้ ทำรังบนพื้นดิน ออกไข่ครั้งละ 2 ฟอง
ปัจจุบัน เป็นนกที่ถูกจัดอยู่ในภาวะเสี่ยงใกล้สูญพันธุ์จากบัญชีแดงของสหภาพเพื่อการอนุรักษ์ธรรมชาติ ของสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN)
จากความที่เป็นนกขนาดใหญ่ หายาก และหากินใกล้แหล่งน้ำ นกกระสาปากพลั่วคาดว่าเป็นนกที่ทำให้เข้าใจผิดว่าเป็น "คองกามาโต" คือ สัตว์ประหลาดที่คล้ายนกขนาดใหญ่ ที่โจมตีใส่มนุษย์ในบึงน้ำแถบแอฟริกากลางนั่นเอง
โรงเรียนห้วยกรดวิทยา
โรงเรียนห้วยกรดวิทยา ตั้งอยู่ที่หมู่ 7 ตำบลห้วยกรด อำเภอสรรคบุรี จังหวัดชัยนาท รหัสไปรษณีย์ 17140 (อักษรย่อ:หก.ว./HK.W.) เป็นโรงเรียนมัธยมศึกษาประเภทสหศึกษา และสังกัดสำนักงานเขตพื้นที่การศึกษามัธยมศึกษาเขต 5 สำนักงานคณะกรรมการการศึกษาขั้นพื้นฐาน กระทรวงศึกษาธิการ
โรงเรียนห้วยกรดวิทยา ได้รับอนุมัติจากกระทรวงศึกษาธิการให้จัดตั้งเมื่อวันที่ 14 กรกฎาคม พ.ศ. 2519โดยการดำเนินการของคณะกรรมการจัดตั้งโรงเรียนติดต่อประสานงาน กับเจ้าอาวาสวัดดอนโพธิ์ศรี ขอใช้ที่ดินของวัดซึ่งรกร้างว่างเปล่าอยู่ (เนื่องจากสถานที่แห่งนี้ เดิมเป็นที่ก่อตั้งวัดดอนโพธิ์ศรี แต่ย้ายไปก่อตั้งที่แห่งใหม่) มีเนื้อที่ 33 ไร่ 12 ตารางวา ต่อมาโรงเรียนได้รับบริจาคจากคนในชุมชนอีก 3 ไร่ 2 งาน 18 ตารางวารวมเป็น 36 ไร่ 2 งาน 30 ตารางวา ในปี พ.ศ. 2519 เปิดสอนครั้งแรกชั้นมัธยมศึกษาปีที่ 1 (ม.ศ.1) จำนวน 2 ห้องเรียน มีนักเรียน 80 คน โดยอาศัยศาลาการเปรียญวัดบำเพ็ญบุญเป็นสถานที่เรียน เมื่อได้ก่อสร้างอาคารเรียนชั่วคราวบนที่ดินที่ขอใช้จากวัดดอนโพธิ์ศรีเสร็จเรียบร้อยแล้วจึงได้ย้ายมาเรียน เมื่อวันที่ 2 พฤศจิกายน 2519 ต่อมาปี พ.ศ. 2526 ได้รับการคัดเลือกจากกรมสามัญศึกษาเข้าโครงการโรงเรียนมัธยมศึกษาเพื่อพัฒนาชนบท รุ่นที่ 2 (มพชส. 2 .ศ. 2537 ได้รับอนุมัติให้เปิดทำการสอนระดับชั้นมัธยมศึกษาตอนปลาย
ผู้บริหารโรงเรียนตั้งแต่อดีต จนถึงปัจจุบันคือ
กูดฟีลลิง (เพลง)
กูดฟิลลิง () เป็นเพลงของนักร้องแร็ปเปอร์ชาวอเมริกันโฟล ไรเดอ จากอัลบั้มสตูดิโอลำดับที่สี่ "ไวลด์วันส์" วางจำหน่ายเป็นอัลบั้มเดี่ยวในวันที่ 29 สิงหาคม ค.ศ. 2011 ในสหรัฐอเมริกา
การปฏิวัติเดือนเมษายน
การปฏิวัติของนักศึกษาเกาหลีใต้ 19 เมษายน (April Nineteenth Student Rovolution) เป็นเหตุการณ์ที่นักศึกษาหัวรุนแรงประท้วงผลการเลือกตั้งในกรุงโซลและเมืองอื่นๆ ในระหว่างวันที่ 18 – 26 เมษายน พ.ศ. 2503 ทำให้การครองอำนาจของประธานาธิบดีอี ซึง-มันสิ้นลุดลง
ความไม่พอใจต่อประธานาธิบดีอึ ซึง-มันในหมู่นักศึกษาเกิดจากการที่รัฐบาลปกครองประเทศอย่างกดขี่ มีการฉ้อราษฎร์บังหลวง และมีการปกครองที่ไม่เป็นประชาธิปไตย ความไม่สงบได้เริ่มเกิดขึ้นตั้งแต่การเลือกตั้งประธานาธิบดีเมื่อ 15 มีนาคม พ.ศ. 2503 ประธานาธิบดีรี ชิงมันจากพรรคเสรีนิยมไม่สามารถควบคุมสถานการณ์ได้ และไม่สามารถผลักดันยี กีปุงให้เป็นรองประธานาธิบดี ทำให้มีการใช้กลโกงต่างๆในการเลือกตั้ง โดยในวันที่ 28 กุมภาพันธ์ ได้มีการปะทะระหว่างนักศึกษากับตำรวจที่บุกขึ้นไปยังห้องเรียนของนักศึกษา ในวันเลือกตั้งได้ประชาชนออกมาประท้วงมากมาย ทำให้มีการปราบปรามอย่างนองเลือด
ในวันที่ 11 เมษายน มีผู้พบศพผู้เสียชีวิตจากเหตุการณ์ดังกล่าวที่เสียชีวิตด้วยระเบิดแก๊สน้ำตา ทำให้ชาวเมืองมาซานเกิดความเคียดแค้น การจับตำรวจมาโบยตีเพื่อระบายความแค้น เมื่อข่าวนี้ไปถึงโซล มีนักศึกษาในโซลออกมาประท้วงรัฐบาล 3,000 คน เมื่อ 18 เมษายน แต่เมื่อนักศึกษากลับบ้านหลังการประท้วงกลับถูกทุบตี ลอบทำร้ายจนบาดเจ็บ ดังนั้น ในวันรุ่งขึ้น คือ 19 เมษายน นักศึกษาจากมหาวิทยาลัยต่างๆในโซลต่างออกมาเดินขบวนประท้วง รวมทั้งนักเรียนระดับประถมและมัธยมศึกษา ระหว่างที่นักศึกษาพยายามฝ่าเครื่องกีดขวางเพื่อเข้าสู่ทำเนียบประธานาธิบดี ได้มีการยิงแก๊สน้ำตาและยิงปืนเข้าใส่นักศึกษาจนมีผู้เสียชีวิต ทำให้การประท้วงเต็มไปด้วยความรุนแรง มีการเผาสถานที่ราชการต่างๆ รัฐบาลจึงประกาศกฎอัยการศึก และนำทหารออกมาปราบปรามจนมีผู้เสียชีวิตกว่า 200 คน บาดเจ็บราว 1,000 คน
ในวันที่ 25 เมษายน คณาจารย์ในมหาวิทยาลัยได้ยื่นหนังสือขอให้ประธานาธิบดีรี ชิงมันลาออกKim, C. I. Eugene, and Ke-soo Kim (1964). "The April 1960 Korean Student Movement", "The Western Political Quarterly", 17(1). ในวันที่ 26 เมษายน การประท้วงรุนแรงขึ้นอีก ข้าราชการที่ใกล้ชิดและสถานทูตสหรัฐก็ร่วมกดดันให้อึ ซึง-มันลาออก เขาจึงลาออกในวันที่ 27 เมษายน และลี้ภัยไปฮาวาย ส่วนยี กีปุงพร้อมภรรยาและบุตรชายได้ทำอัตวินิบาตกรรมในวันที่ 28 เมษายน การประท้วงจึงสิ้นสุดลง หลังจากนั้น โฮ ชองอดีตนายกรัฐมนตรีได้เข้ามาบริหารประเทศชั่วคราว และจัดให้มีการเลือกตั้งในเดือนกรกฎาคม ผลปรากฏว่าพรรคประชาธิปไตยเป็นฝ่ายชนะการเลือกตั้ง และยุน โบ-ซ็อนได้เป็นประธานาธิบดี
ฤดูพายุไต้ฝุ่นแปซิฟิก พ.ศ. 2508
ฤดูพายุไต้ฝุ่นแปซิฟิก พ.ศ. 2508 (ค.ศ. 1965) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก ในช่วงระหว่างเดือนมิถุนายนและธันวาคม วันเหล่านี้ในแต่ละปีเมื่อพายุไซโคลนเขตร้อนมักจะก่อตัวทางทิศตะวันตกเฉียงเหนือของมหาสมุทรแปซิฟิก
ขอบเขตของบทความนี้จะจำกัดอยู่ทางบริเวณตอนเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่เกิดทางด้านตะวันออกของเส้นนี้และทางตอนเหนือของเส้นศูนย์สูตรจะถูกเรียกรวมๆว่า เฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2508
พายุหมุนเขตร้อนในแอ่งแปซิฟิกนี้ ศูนย์ร่วมการเตือนภัยไต้ฝุ่นของสหรัฐอเมริกาได้กำหนดหมายเลขและเติมตัวอักษร "W" ข้างหน้า
สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) จะใช้ชื่อของตนเองเมื่อมีพายุก่อตัวหรือทวีความรุนแรงในพื้นที่รับผิดชอบของฟิลิปปินส์ (Philippine area of responsibility)
วีนีซีอุส เอลีอัส เตย์เชย์รา
วีนีซีอุส เอลีอัส เตย์เชย์รา (; 31 ธันวาคม ค.ศ. 1977 — ) หรือที่รู้จักโดยทั่วไปในชื่อ วีนีซีอุส เป็นนักกีฬาฟุตซอลชาวบราซิล ผู้ซึ่งเล่นให้แก่ทีมอินเตลี/ออร์ลังเจียในตำแหน่งครอบจักรวาล และเป็นน้องชายของเลนีซิโอ
วีนีซีอุส ได้รับเกียรติให้ทำหน้าที่เป็นผู้ฝึกสอนแก่เยาวชนไทยในวันที่ 31 ตุลาคม พ.ศ. 2555 ซึ่งเป็นช่วงก่อนเข้าแข่งขันฟุตซอลชิงแชมป์โลก 2012 ที่ซึ่งเขาทำหน้าที่เป็นกัปตันทีมฟุตซอลทีมชาติบราซิล โดยในวันที่ 1 พฤศจิกายน พ.ศ. 2555 ทีมบราซิลได้พบกับทีมชาติญี่ปุ่น และวีนีซีอุสสามารถทำประตูได้ช่วงประมาณนาทีที่ 25 ซึ่งเป็นการยิงจากมุมแคบ และในวันที่ 4 พฤศจิกายน วีนีซีอุสเป็นผู้นำทีมบราซิลร่วมกับวิลเด โดยได้พบกับทีมชาติลิเบีย ซึ่งวีนีซีอุสสามารถทำประตูได้ในช่วงนาทีที่ 25
วงศ์นกกระทุง
นกกระทุง หรือ นกเพลิแกน () เป็นวงศ์ของนกน้ำขนาดใหญ่วงศ์หนึ่ง ในอันดับนกกระทุง (Pelecaniformes) ใช้ชื่อวงศ์ว่า Pelecanidae
เป็นนกที่มีลำตัวขนาดใหญ่ (125-165 เซนติเมตร) มีลักษณะเด่น คือ จะงอยปากใหญ่ ปากบนแบน ปลายจะงอยปากงอเป็นขอ ปากล่างมีถุงใต้คางแผ่จนถึงคอโดยไม่มีขนปกคลุม รูจมูกเล็กอยู่บริเวณร่องปากซึ่งยาวตลอดทางด้านข้างของจะงอยปากบน ปีกใหญ่และกว้าง ขนปลายปีกเส้นที่ 2 นับจากด้านนอกยาวที่สุด หางสั้น ปลายหางตัด ขณะบินคอจะหดสั้น ขาอ้วนและสั้น แข้งด้านข้างแบน ทางด้านหน้าปกคลุมด้วยเกล็ดแบบร่างแห มีฟังผืดนิ้วแบบตีนพัดเต็ม
เป็นนกหาปลาที่กินปลา โดยการใช้ถุงใต้คางช้อนปลาในน้ำ หรือบินลงในน้ำแล้วพุ่งจับ ทำรังเป็นกลุ่มด้วยวัสดุจากกิ่งไม้ ปกติทำรังบนพื้นดิน แต่บางครั้งก็ทำรังบนต้นไม้ วางไข่ครั้งละ 1-4 ฟอง สีเปลือกไข่เหมือนสีผงชอร์คปกคลุม ลูกนกแรกเกิดเป็นลูกอ่อนเดินไม่ได้ ไม่มีขนปกคลุม ขนมีสีชมพูโดยปกติ เป็นนกที่หากินและอาศัยอยู่ใกล้แหล่งน้ำและชายทะเล
นอกจากจะกินปลาแล้ว นกกระทุงในบางครั้งยังมีพฤติกรรมกินไข่นกหรือลูกนกตัวอื่นเป็นอาหาร ตลอดจนนกในวัยโตเต็มที่เช่น นกพิราบ เป็นอาหารได้ด้วย
พบกระจายพันธุ์เกือบทั่วโลก ยกเว้นทางซีกโลกทางเหนือ, นิวซีแลนด์ และโพลีนีเซีย แบ่งออกได้แค่สกุลเดียว (บางข้อมูลแบ่งเป็น 2 สกุล) 8 ชนิด ในประเทศไทยเพียงชนิดเดียว
สกุล Pelecanus
สโมสรฟุตบอลอันจีมาคัชคาลา
สโมสรฟุตบอลอันจีมาคัชคาลา () เป็นสโมสรฟุตบอลในประเทศรัสเซีย ก่อตั้งขึ้นในปี ค.ศ. 1991 สโมสรตั้งอยู่ที่เมือง มาคัชคาลา ปัจจุบันเล่นอยู่ใน รัสเซียนพรีเมียร์ลีก ใช้สนาม ไดนาโม สเตเดียม เป็นสนามปัจจุบัน และมีผู้จัดการทีมชาว 
เนเธอร์แลนด์ อย่าง กุส ฮิดดิงค์ คุมทืมอยู่
ในวันที่ 18 มกราคม ค.ศ. 2011 อันจิ มาคัชคาลา ได้เปลี่ยนเจ้าของสโมสรเป็น ซูเลย์แมน เคริมอฟ, เศรษฐีชื่อดังชาวรัสเซีย สโมสรได้สร้างความประทับใจกับแฟนบอลและสโมสรด้วยการทุ่มเงินซื้อ ซามูแอล เอโต กองหน้าชาวแคเมอรูนจากสโมสรฟุตบอลอินเตอร์มิลาน ในช่วงตลาดซื้อขายนักเตะปี 2011
อันดับนกกระทุง
อันดับนกกระทุง () เป็นอันดับของนกขากรรไกรแบบใหม่อันดับหนึ่ง ใช้ชื่ออันดับว่า Pelecaniformes
ลักษณะร่วมกันหลายอย่างของนกในอันดับนี้ คือ นิ้วตีนทั้ง 4 มีแผ่นพังผืดขึงติดต่อกัน เรียกว่า "Totipalmate foot" และลำคอเปลือยเปล่าหย่อนยานเป็นถุงหนัง ซึ่งเรียกว่า "Gular pouch" มีไว้สำหรับล่าหาอาหารและเก็บอาหาร
เป็นนกที่พบกระจายพันธุ์ไปในทุกภูมิภาค ทุกทวีปทั่วโลก ยกเว้นเฉพาะทางเหนือของประเทศแคนาดาและทางเหนือของทวีปเอเชียซึ่งมีอากาศหนาวเย็น, เกาะต่าง ๆ บางแห่งในมหาสมุทรแปซิฟิกตอนกลาง และทวีปแอนตาร์กติกาซึ่งมีอากาศหนาวเย็น
เป็นนกที่หากินและอาศัยอยู่ใกล้แหล่งน้ำเนื่องจากหากินสัตว์น้ำประเภทต่าง ๆ เช่น ปลา, กุ้ง, ปู หรือสัตว์อื่น ๆ ขนาดเล็ก กินเป็นอาหาร เช่น บึง, หนอง, คลอง, ชายทะเล หรือเกาะกลางทะเล ว่ายน้ำได้เก่งและดำนำได้ดี
แบ่งออกเป็นวงศ์ต่าง ๆ ได้ 5 วงศ์ (ข้อมูลบางแห่งจัดให้มี 6 วงศ์) ซึ่งวงศ์ที่มีจำนวนสมาชิกที่สุดคือ Phalacrocoracidae หรือนกกาน้ำ ที่มีจำนวนชนิดมากถึง 38-39 ชนิด นับว่ามีมากกว่าครึ่งของสมาชิกในอันดับนี้ รองลงไปคือ Sulidae หรือนกบูบบี ที่มี 9 ชนิด แต่อย่างไรก็ตาม ข้อมูลบางแหล่งจะจัดให้วงศ์ในอันดับนี้ มีอันดับของตัวเองแตกต่างกันออกไป
วงศ์นกอ้ายงั่ว
นกอ้ายงั่ว หรือ นกงั่ว หรือ นกคองู หรือ นกงู () เป็นวงศ์ของนกน้ำวงศ์หนึ่ง ใช้ชื่อวงศ์ว่า Anhingidae
มีลักษณะโดยรวม คือ เป็นนกขนาดใหญ่ ความยาวจากปลายปากจดหางประมาณ 70-95 เซนติเมตร หัวเรียวมาก, ปาก ยาวเป็นสองเท่าของหัว จะงอยปากตรงเรียวและแหลม ขอบขากรรไกรหยักเล็กน้อย ด้านข้างเป็นร่องรูจมูกเล็กและรียาว ไม่เปิดออกข้างนอก ถุงใต้คางมีขนาดเล็ก มีส่วนคอเรียวมาก ปลายปีกแหลม ขนปลายปีกเส้นที่ 2 และ 3 นับจากด้านนอกยาวที่สุด หางยาว ปลายหางมน มีขนหาง 12 เส้น หน้าแข้งสั้นแต่ใหญ่ มีพังผืดนิ้วเป็นแบบตีนพัดเต็ม กินปลาเป็นอาหารหลัก หาอาหารโดยดำน้ำและว่ายน้ำ ทำรังเป็นกลุ่มตามต้นไม้ รังมีไข่ 3-5 ฟอง เปลือกไข่สีฟ้า มีผงคล้ายผงชอล์กปกคลุมบางส่วน ลูกอ่อนแรกเกิด มีสภาพเป็นลูกอ่อนเดินไม่ได้ ผิวหนังเป็นสีเนื้อ
นกอ้ายงั่ว มีลักษณะทั่วไปคล้ายกับนกกาน้ำ (Phalacrocoracidae) ซึ่งอยู่ต่างวงศ์กัน ซึ่งในยุคก่อนประวัติศาสตร์เคยมีบรรพบุรุษร่วมกันมา นักบรรพชีวินวิทยาเคยขุดค้นพบซากดึกดำบรรพ์ของบรรพบุรุษของนกทั้งสองวงศ์ในทวีปอเมริกาเหนือซึ่งมีอายุย้อนหลังไปถึงเมื่อราว 60,000,000 ปีที่ผ่านมา สันนิษฐานว่านกอ้ายงั่วมีวิวัฒนาการจนแตกต่างจากนกกาน้ำเมื่อราว 30,000,000 ปีที่ผ่านมา
จุดที่นกอ้ายงั่วแตกจากนกกาน้ำ คือ มีรูปร่างที่ใหญ่กว่ามาก อีกทั้งขนเมื่อลงน้ำจะไม่อุ้มน้ำเหมือนนกกาน้ำ ที่สำคัญ คือ ลำคอที่เรียวยาว เมื่อนกลงไปว่ายน้ำ ลำตัวจะจมลงในน้ำแต่ส่วนคอจะชูขึ้นเหนือน้ำ เหมือนงูเลื้อยในน้ำ อันเป็นที่มาของชื่อ "นกงู" หรือ "นกคองู" ด้วยกระดูกคอชิ้นที่ 8 และชิ้นที่ 9 จะมีการปรับให้หดคอเป็นรูปตัว S ได้ มีกล้ามเนื้อคอที่แข็งแรง ช่วยให้การพุ่งปากเข้าหาเหยื่อเหมือนลูกดอก นอกจากจะว่ายน้ำและดำน้ำเก่งแล้ว นกอ้ายงั่วยังมีความสามารถในการบินสูงด้วย โดยท่าบินของนกอ้ายงั่ว จะกระพือปีกถี่คล้าย ๆ นกกาน้ำ แต่จะสลับด้วยการถลาร่อนมากกว่า สามารถใช้ประโยชน์จากกระแสความร้อนบนผืนดิน เพื่อใช้ในการยกตัวขึ้นสู่ระดับสูงลิบ คล้ายกับนกล่าเหยื่อจำพวกเหยี่ยว หรืออินทรีได้ด้วย จึงบินอพยพหากินได้เป็นระยะทางไกลมาก
ในวันที่ 9 พฤศจิกายน ค.ศ. 2006 ได้มีการค้นพบนกอ้ายงั่วเผือกตัวแรกของโลก ที่มีทั้งตัวเป็นสีขาวล้วน บริเวณวัดห้วยจันทร์ ในเขตห้ามล่าสัตว์ป่าเขื่อนป่าสักชลสิทธิ์ ตำบลโคกตูม อำเภอเมือง จังหวัดลพบุรี หลังจากนั้นอีกไม่นาน ไม่มีใครพบนกอ้ายงั่วเผือกตัวนี้ซึ่งเชื่อว่ามีเพียงตัวเดียวในโลกอีกเลย
นกอ้ายงั่ว จำแนกได้เพียงแค่สกุลเดียว มีทั้งหมด 4 ชนิดทั่วโลก (ดูในเนื้อหา) แต่ละชนิดจะมีลักษณะแตกต่างกันไปเล็ก ๆ น้อย ๆ แต่มีพฤติกรรมและสภาพแวดล้อมที่อาศัยคล้ายคลึงกัน โดยพบได้ในทุกภูมิภาคทั่วโลกในเขตร้อนและเขตอบอุ่น ได้แก่ ทวีปเอเชีย, ทวีปอเมริกาเหนือ, อเมริกาใต้, แอฟริกา และออสเตรเลีย ในประเทศไทยพบเพียงชนิดเดียวเท่านั้น
เอเชียนเกมส์ 2022
เอเชียนเกมส์ 2022 () เป็นการแข่งขันกีฬาเอเชียนเกมส์ฤดูร้อนครั้งที่ 19 ที่นครหางโจว สาธารณรัฐประชาชนจีน
หางโจว เป็นนครแห่งที่สามของจีนที่เป็นเจ้าภาพหลังจากที่ กรุงปักกิ่งและนครกว่างโจว เป็นเจ้าภาพในปีพ.ศ. 2533 และ พ.ศ. 2553 ตามลำดับและในปีเดียวกันกรุงปักกิ่งเป็นเจ้าภาพ โอลิมปิกฤดูหนาว 2022 อีกด้วย
ในวันที่ 16 กันยายน 2558 โดยสภาโอลิมปิกแห่งเอเชีย มีมติมอบสิทธิการเป็นเจ้าภาพดังกล่าวแก่นครหางโจวเป็นเจ้าภาพเอเชียนเกมส์ 2022 ในการประชุมใหญ่สามัญ ครั้งที่ 34 ที่กรุงอาชกาบัต ประเทศเติร์กเมนิสถาน
โน้ต-ตูน
โน้ต-ตูน () เป็นศิลปินดูโอ้สัญชาติไทยประกอบด้วยสมาชิกคือโน้ต ณัฐกานต์ ประสพสายพรกุล และตูน สุภัชชา ปิตินันท์
"โน้ต & ตูน" เริ่มมีผลงานอัลบั้มชุดแรกในปี พ.ศ. 2544 ชื่อชุดว่า "Note & Toon" กับค่ายโซนี่ มิวสิค จากความต่างที่รวมกันเป็นหนึ่ง อัลบั้มแรกในชีวิต Note & Toon ได้ถ่ายทอดเรื่องราวความรักของสาวทันสมัยจากชีวิตจริงของเธอทั้งสอง ด้วยเนื้อหาดนตรี pop ที่มีกลิ่นอาย R&B และ Dance เจือจาง ประกอบด้วยเพลง ตะกุกตะกัก , รักเธอไม่ได้ , ตัวแทน , แต่ก่อนไม่เหงา , ไม่ต้องลา ฯลฯ
ในปีถัดมา "โน้ต-ตูน" ได้มีอัลบั้มที่2ชื่ออัลบั้มว่า "NOTE TOON 2 U" เรื่องราวความรักของคนรุ่นใหม่ เป็นการทำงานอัลบั้มที่ 2 ของ "โน้ต-ตูน" ในแนวดนตรีวาไรตี้ป๊อป ที่กระฉับกระเฉงขึ้นกว่าเดิม รวมสีสันดนตรีที่หลากหลายมาพัฒนาร่วมกับแนวดนตรีร่วมสมัย ไม่ว่าจะเป็น แนวป๊อป ฮิปฮอป ดีสโก้ยุค 80 ผสมผสานกับดนตรีในยุค Millennium ฟังแล้วรู้สึกถึงความสดใสที่สนุกสนานในสไตล์ "โน้ต-ตูน" และอัลบั้มนี้ได้โปรดิวเซอร์ชื่อดัง "สุวัธชัย สุทธิรัตน์" มาร่วม โปรดิวส์ในอัลบั้มนี้อีกด้วย อัลบั้มใหม่นี้ "โน้ต-ตูน" นอกจากจะมีความหลากหลายของดนตรีมากขึ้น ทั้งคู่ยังได้มีส่วนร่วมกับอัลบั้มใหม่นี้ด้วยการเสนอเรื่องราวและมุมมองความรักให้ทีมโปรดิวเซอร์ใช้เป็นต้นฉบับ ในการเขียนเพลง ซึ่งในอัลบั้มนี้ก็มีเพลงฮิตติดหูเช่นเพลง "ต่างคนต่างรัก" และเพลง "อย่านานนะ"
มาถึงอัลบั้มสุดท้าย อัลบั้มนี้ออกเมื่อปี พ.ศ. 2547 กับค่ายใหม่ GMM แกรมมี่ เปิดตัวด้วยเพลง "คิดผิดใช่ไหม" เพลง "ไม่จำเป็นต้องทำแบบนี้" และเพลง "นาทีที่รอ"
นอกจากนี้ โน้ต ตูนยังร่วมในการจัดทำอัลบั้ม "2002 ฟีฟ่าเวิลด์คัพ" โดยได้ขับร้องเพลง "เชียร์หยุดโลก" อัลบั้ม 2002 ฟีฟ่า เวิลด์ คัพ ประกอบไปด้วยเพลงเชียร์บอลโลกอย่างเป็นทางการจากศิลปินชื่อดังระดับโลก โดยมีเพลงเด่นๆ อาทิ Boom จาก Anastacia ที่ใช้เปิดการแข่งขัน, Anthem เพลงธีมประจำการแข่งขัน, Live For Love United รวมดาว 45 ซัลโว ที่มาร่วมใจครั้งแรกร้องเพลงต่อต้านเอดส์ นอกจากนี้ ยังมี Jennifer Lopez, a1 รวมถึงเพลง เชียร์หยุดโลก ของ 5 สาว ทาทา โน้ต ตูน อัยย์ และ ซาร่า ด้วย
ปัจจุบัน โน้ต ณัฐกานต์ ยังคงอยู่ในวงการบันเทิงเป็นพิธีกรรายการโทรทัศน์ และเป็นคุณแม่ลูกสาว 2 ขณะที่ ตูน สุภัชชา หันเหไปจับธุรกิจออแกไนซ์ที่ได้รับความนับถือ
โฆเซ เบนันซิโอ โลเปซ อิเอร์โร
โฆเซ เบนันซิโอ โลเปซ อิเอร์โร (; 27 มิถุนายน ค.ศ. 1964 — ) เป็นอดีตนักกีฬาฟุตซอลชาวสเปน ซึ่งปัจจุบันเป็นผู้จัดการของฟุตซอลทีมชาติสเปน และเขายังได้ทำหน้าที่เป็นผู้ให้การช่วยเหลือทางเทคนิคแก่ฟุตซอลทีมชาติโซโลมอน หรือที่รู้จักในชื่อทีมคูรูคูรู เพื่อเตรียมเข้าแข่งขันในฟุตซอลชิงแชมป์โลก 2012 ที่ประเทศไทยด้วยเช่นกัน
นิวเฮเวน
นิวเฮเวน () เป็นเมืองใหญ่เป็นอันดับ 2 ของรัฐคอนเนตทิคัต สหรัฐอเมริกา เป็นรองเมืองบริดจ์พอร์ต และใหญ่เป็นอันดับ 6 ของนิวอิงแลนด์ มีประชากร 129,779 คน (ค.ศ. 2010) เมืองตั้งอยู่ริมอ่าวนิวเฮเวน ก่อตั้งเมื่อปี ค.ศ. 1638 โดยพวกเพียวริตัน และตั้งชื่อว่า ควินนิพิแอก ภายใต้การนำของจอห์น แดเวนพอร์ตและทีโอฟิลัส อีตัน เมืองได้รับชื่อปัจจุบันเมื่อ ค.ศ. 1640 รวมเข้ากับอาณานิคมคอนเนตทิคัตใน ค.ศ. 1664 เป็นเมืองหลวงของคอนเนตทิคัตร่วมกับเมืองฮาร์ตฟอร์ดระหว่าง ค.ศ. 1701-1875 ในสงครามปฏิวัติอเมริกาถูกพวกจงรักภักดีอังกฤษบุกเข้าทำลายเมื่อ ค.ศ. 1779 สถาปนาเป็นเมืองเมื่อ ค.ศ. 1784 ต่อมาในตอนปลายคริสต์ศตวรรษที่ 18 และตอนต้นคริสต์ศตวรรษที่ 19 เป็นศูนย์กลางอุตสาหกรรมที่สำคัญ
ทะเลสาบไปปัส
ทะเลสาบไปปัส (; (Chudsko-Pskovskoe ozero), ; ) เป็นทะเลสาบ บริเวณชายแดนของประเทศเอสโตเนียและรัสเซีย เป็นทะเลสาบใหญ่เป็นอันดับ 5 ในยุโรป รองจากทะเลสาบลาโดกา และทะเลสาบโอเนกา ทางตอนเหนือของกรุงเซนต์ปีเตอร์เบิร์ก ประเทศรัสเซีย, ทะเลสาบแวแนร์นในสวีเดน และทะเลสาบไซมาในฟินแลนด์
ทะเลสาบไปปัสในปัจจุบันเป็นส่วนที่หลงเหลือจากทะเลสาบเดิมที่ใหญ่กว่านี้ตั้งแต่ในยุคน้ำแข็ง ครอบคลุมพื้นที่ 3,555 ตร.กม. มีความลึกเฉลี่ย 7.1 ม. และลึกสุดที่ 15 ม.
แซ็ง-เดอนี (เรอูว์นียง)
แซ็ง-เดอนี () เป็นเมืองหลวงของเกาะเรอูว์นียง ดินแดนของประเทศฝรั่งเศส ในมหาสมุทรอินเดีย ตั้งอยู่ปลายเหนือสุดของเกาะ แซ็ง-เดอนีเป็นเมืองในแคว้นและจังหวัดโพ้นทะเลของฝรั่งเศสที่มีประชากรมากที่สุด
บารีซอฟ
บารีซอฟ ( ; ; ; ) เป็นเมืองในประเทศเบลารุส ตั้งอยู่ทางตอนกลางค่อนไปทางเหนือของประเทศ บนฝั่งซ้ายของแม่น้ำเบเรซีนา ในมินสก์โวบลาสต์ เป็นเมืองอุตสาหกรรม มีเจ้าหน้าที่ทำงานในอุตสาหกรรม 31,019 คน
ทะเลเซเลบีส
ทะเลเซเลบีส () หรือ ทะเลซูลาเวซี () เป็นทะเลในภูมิภาคเอเชียตะวันออกเฉียงใต้ เป็นส่วนหนึ่งของมหาสมุทรแปซิฟิก ทิศเหนือจดกลุ่มเกาะซูลูและเกาะมินดาเนาของฟิลิปปินส์ ทิศตะวันตกจรดกับหมู่เกาะซางีเฮของประเทศอินโดนีเซีย ทิศใต้ติดต่อกับเกาะซูลาเวซี (เซเลบีส) และทิศตะวันตกจรดกับเกาะบอร์เนียว เชื่อมต่อกับทะเลชวาโดยช่องแคบมากัซซาร์ทางด้านตะวันตกเฉียงใต้ ทะเลมีเนื้อที่ 110,000 ตร.ไมล์ (280,000 กม) มีความลึกสูงสุด 20,300 ฟุต (6,200 ม.)
คาร์ลสกรูนา
คาร์ลสกรูนา () เป็นเมืองในประเทศสวีเดน เมืองหลักของเทศมณฑลเบลียกิงเงอ ตั้งอยู่ทางตอนใต้ของประเทศ มีประชากร 35,212 คนในปี ค.ศ. 2010 เป็นเมืองเดียวในสวีเดนที่มีสถาปัตยกรรมแบบบารอก เป็นที่ตั้งฐานทัพเรือที่สำคัญ มีอู่ต่อเรือ ท่าเรือประมง และโรงงานผลิตอุปกรณ์เกี่ยวกับการเดินทาง
นกกาน้ำเล็ก
นกกาน้ำเล็ก (; ) เป็นนกชนิดหนึ่ง ในวงศ์นกกาน้ำ (Phalacrocoracidae)
เป็นนกกาน้ำขนาดเล็ก มีความยาวจากปลายปากถึงปลายหาง 51-56 เซนติเมตร น้ำหนัก 360-525 กรัม ความกว้างระหว่างปลายปีกทั้งสอง 90 เซนติเมตร ตัวผู้และตัวเมียมีลักษณะเหมือนกัน ขนตามลำตัวมีสีดำเหลือบน้ำเงิน ตรงปีกมีสีน้ำตาลปน บริเวณรอบตามีจุดสีขาวขนาดเล็ก ใต้คางมีสีครีม แต่ขนชุดนอกและในฤดูผสมพันธุ์แตกต่างกัน นอกฤดูผสมพันธุ์ ปากสีเนื้อแกมเทาหม่น ขนทั่วทั้งหัว, ลำคอ, ลำตัว ปีกและหางสีน้ำตาลแกมดำ แต่ขนบริเวณไหล่และปีกสีค่อนข้างเทา แต่ขอบขนสีดำ คางค่อนข้างขาว ในฤดูผสมพันธุ์ ปากสีค่อนข้างดำ หัว, ลำคอ, อก, ท้อง, สีข้างและขนคลุมใต้โคนหางเปลี่ยนเป็นสีดำเหลือบน้ำเงินและเขียว บนกระหม่อมขนคลุมหู และท้ายทอยมีลายริ้วสีขาว
พบกระจายพันธุ์ในทวีปยุโรป, แอฟริกา และในทวีปเอเชีย ได้แก่ อินเดีย, จีน, พม่า, อินโดจีน, มาเลเซีย, ชวา และในประเทศไทยพบทั่วไปทุกภาค จัดเป็นนกกาน้ำชนิดที่พบได้บ่อยที่สุด
อาศัยอยู่ตามหนองบึง, แม่น้ำ, ลำคลอง หรือท้องนา จับปลาขนาดเล็กจำพวกปลาตะเพียนกินเป็นอาหาร ส่วนใหญ่ชอบอยู่ตามลำพัง บางครั้งอาจพบอยู่รวมกันเป็นฝูงบ้าง ชอบดำน้ำไล่จับปลาเป็นอาหาร เมื่อขึ้นจากน้ำมักจะยืนกางปีกตากแดดให้ขนแห้ง
นกกาน้ำเล็กผสมพันธุ์ในราวเดือนกรกฎาคม ทำรังอยู่บนต้นไม้ใหญ่รวมกันหลายรังบนต้นเดียวกัน ทำรังด้วยกิ่งไม้เล็ก ๆ ขัดสานไว้อย่างหยาบ ๆ และวางไข่ครั้งละ 2-4 ฟอง จัดเป็นสัตว์ป่าคุ้มครองในประเทศไทย
นกกาน้ำเล็ก (สกุล)
นกกาน้ำเล็ก เป็นสกุลของนกสกุลหนึ่ง ในวงศ์นกกาน้ำ (Phalacrocoracidae) ใช้ชื่อสกุลว่า "Microcarbo"
เดิมเคยถูกจัดให้เป็นสกุลย่อยของ "Phalacrocorax" แต่ปัจจุบันได้รับการยอมรับให้เป็นสกุลต่างหาก จากสภาปักษีวิทยานานาชาติ (IOC) จากการที่มีรูปร่างที่เล็กกว่านกกาน้ำสกุล "Phalacrocorax" โดยชนิดที่รับได้การจัดแยกมาได้แก่
แผ่นดินไหวในประเทศกัวเตมาลา พ.ศ. 2555
แผ่นดินไหวบริเวณชายฝั่งประเทศกัวเตมาลา พ.ศ. 2555 ขนาด 7.4 เกิดขึ้นเมื่อวันที่ 7 พฤศจิกายน พ.ศ. 2555 เวลา 10.35 น. ตามเวลาท้องถิ่น บริเวณชายฝั่งประเทศกัวเตมาลา ส่งผลให้มีผู้เสียชีวิต 52 คน บาดเจ็บ 155 คน แรงสั่นสะเทือนไปไกลถึงเมืองหลวงของเม็กซิโก และเกิดแผ่นดินไหวตามถึง 9 ครั้ง หอสังเกตการณ์สิ่งแวดล้อมของเอลซัลวาดอร์ประกาศเตือนภัยคลื่นยักษ์สึนามิ
อะนาปา
อะนาปา (; ) เป็นเมืองในประเทศรัสเซีย ตั้งอยู่ทางใต้ของประเทศส่วนที่อยู่ในทวีปยุโรป ทางตะวันตกของครัสโนดาร์ไคร บนชายฝั่งตอนเหนือของทะเลดำใกล้ทะเลอะซอฟ มีประชากร 58,990 คน (ค.ศ. 2010)
ตั้งเป็นเมืองป้อมปราการของชาวเติร์ก ใน ค.ศ. 1781 รัสเซียได้เข้ายึดครอง 2 ครั้ง และบูรณะเมืองขึ้นใหม่ ในที่สุดยังคงเป็นของรัสเซียตามเงื่อนไขในสนธิสัญญาอะเดรียโนปอล ค.ศ. 1829
โรงเรียนศรีตระกูลวิทยา
โรงเรียนศรีตระกูลวิทยา ตั้งอยู่เลขที่ ๑๒๙ ตำบลศรีตระกูล อำเภอขุขันธ์ จังหวัดศรีสะเกษ สังกัดสำนักงานเขตพื้นที่การศึกษามัธยมศึกษา เขต ๒๘ สำนักงานคณะกรรมการการศึกษาขั้นพื้นฐาน กระทรวงศึกษาธิการ
โรงเรียนศรีตระกูลวิทยา ตั้งอยู่เลขที่ ๑๒๙ หมู่ ๒ ตำบลศรีตระกูล อำเภอขุขันธ์ จังหวัดศรีสะเกษ เดิมชื่อโรงเรียนขุขันธ์ (สาขาตาอุด) โดยเปิดรับสมัครนักเรียนที่จบชั้นประถมศึกษาปีที่ ๖ ในพื้นที่บริการเข้าเรียนต่อในระดับมัธยมศึกษาปีที่ ๑ ประจำปีการศึกษา ๒๕๓๔ จำนวน ๔๔ คน เป็นนักเรียนชาย ๒๐ คน นักเรียนหญิง ๒๔ คน โดยได้รับความอนุเคราะห์ช่วยเหลือจากหลวงพ่อวัดบ้านเคาะ ให้ใช้ศาลาวัดเป็นสถานที่เรียนรวมทั้งร่วมกันรณรงค์ให้นักเรียนเข้าเรียนต่อ มอบทุนการศึกษา ทุนอาหารกลางวัน และอุปกรณ์การเรียนการสอนแก่โรงเรียน ต่อมาโรงเรียนได้มีผู้ดูแลสาขา คือ 
เมื่อวันที่ ๒๖ พฤษภาคม ๒๕๓๘ กรมสามัญศึกษา มีคำสั่งแต่งตั้งให้ นางสาวอรพิน จูมสีมา 
มาดำรงตำแหน่งครูใหญ่
วิชาการเด่น เน้นคุณธรรม ก้าวนำเทคโนโลยี ยึดหลักการมีส่วนร่วมของชุมชน มุ่งพัฒนาคนสู่คุณภาพตามมาตรฐานการศึกษานักเรียนมีทักษะที่ดีในการดำรงชีวิตอย่างมีความสุข ใฝ่เรียนใฝ่รู้ และเห็นคุณค่าของ ความเป็นไทย
ปญฺญา โลกสฺมิ ปชฺโชโต หมายถึง ปัญญาเป็นแสงสว่างในโลก
เรียนดี กีฬาเด่น เน้นคุณธรรม นำชุมชนพัฒนา รักษาสิ่งแวดล้อม น้อมนำเศรษฐกิจพอเพียง
วินัยดี มีสัมมาคารวะ
โรงเรียนส่งเสริมโครงงานคุณธรรม
พัทยา เปี่ยมคุ้ม
พัทยา เปี่ยมคุ้ม หรือ โค้ชเอ๋ เป็นอดีตนักกีฬาสโมสรฟุตบอลการท่าเรือไทย และเป็นอดีตผู้ฝึกสอนฟุตซอลทีมชาติไทย โดยปัจจุบันเขาทำหน้าที่เป็นหัวหน้าผู้ฝึกสอนสโมสรฟุตซอลลำปางยูไนเต็ด ด้วยค่าตัวที่ประมาณ 5 หมื่นบาทต่อเดือน ทั้งนี้ เขายังได้รับการยกย่องในฐานะผู้ฝึกสอนให้แก่ฟุตซอลทีมชาติเวียดนาม ที่สามารถเข้าสู่รอบชิงชนะเลิศในระดับนานาชาติได้เป็นครั้งแรกในประวัติศาสตร์
พ.ศ. 2556 พัทยา เปี่ยมคุ้ม ได้ทำหน้าที่เป็นหัวหน้าผู้ฝึกสอนฟุตซอลหญิงทีมชาติไทย โดยในการแข่งขันฟุตซอลในซีเกมส์ 2013 ที่จัดขึ้น ณ ประเทศพม่า ซึ่งทีมของเขาได้รับรางวัลเหรียญทอง
พัทยา เปี่ยมคุ้ม เคยเล่นให้แก่ฟุตซอลทีมชาติไทยในการแข่งขันฟุตซอลชิงแชมป์โลก 2000 และ 2004 ภายหลังจากการเล่นในระดับอาชีพแล้ว เขาเป็นผู้ฝึกสอนให้แก่ฟุตซอลทีมชาติไทยและเวียดนาม โดยเป็นผู้ฝึกสอนทีมชาติไทยจนได้ตำแหน่งรองแชมป์เอเชียนอินดอร์เกมส์ 2007 และทีมชาติเวียดนามที่สามารถเข้าสู่รอบชิงชนะเลิศในการแข่งขันระดับนานาชาติได้เป็นครั้งแรก
พัทยายังได้ทำหน้าที่เป็นผู้ฝึกสอนให้แก่ฟุตซอลทีมชาติไทยในการแข่งขันฟุตซอลในซีเกมส์ 2011 ที่ซึ่งทีมชาติไทยได้รับรางวัลเหรียญทองจากการแข่งขันดังกล่าว และในเดือนกุมภาพันธ์ พ.ศ. 2555 พัทยาได้ทำหน้าที่เป็นผู้ฝึกสอนสโมสรฟุตซอลลำปางยูไนเต็ด ในการแข่งขันยูเอสเอ็มไทยแลนด์ฟุตซอลลีก 2011/12 ด้วยเช่นกัน
เดือนพฤษภาคม พ.ศ. 2555 พัทยาได้ร้องเรียนเรื่องไม่ได้รับความเป็นธรรมจากการถูกตัดสิทธิ์เข้ารับการอบรมผู้ฝึกสอนของรายการ เอเอฟซีฟุตซอลเลเวล 2 อย่างไรก็ตาม ทางฝ่ายประธานพัฒนาฟุตซอลแห่งชาติ ได้ชี้แจงว่าเอกสารไม่ครบดังที่กำหนดไว้ และได้พยายามติดต่อกับทางพัทยาแล้ว ในเดือนมิถุนายนของปีเดียวกันนี้ พัทยาได้ทำหน้าที่เป็นผู้คุมทีมสาระแนยูไนเต็ด ที่นำทีมโดยเกียรติศักดิ์ อุดมนาค ในการแข่งขันซูเปอร์สตาร์ลีก 2012 และเขายังได้ทำหน้าที่เป็นผู้คุมทีมโรงเรียนปทุมคงคา ในการแข่งขันฟุตซอลเจเพรส เพื่อสร้างเยาวชนจากโรงเรียนแห่งนี้ขึ้นมาร่วมกับทีมชุดใหญ่
ไวรัสไข้หวัดใหญ่ A H3N8
ไวรัสอินฟลูเอนซา A H3N8 เป็นชนิดย่อย (subtype) หนึ่งของสปีชีส์ไวรัสอินฟลูเอนซา A ที่ระบาดในนก ม้า และสุนัข มีรายงานใน พ.ศ. 2555 ว่าพบไวรัสนี้ในแมวน้ำ
นกแต้วแร้วป่าโกงกาง
นกแต้วแร้วป่าโกงกาง หรือ นกแต้วแร้วป่าชายเลน (; ) เป็นนกแต้วแร้วชนิดหนึ่ง
เดิมเคยถูกจัดให้เป็นชนิดย่อยของนกแต้วแร้วธรรมดา ("P. moluccensis") แต่ปัจจุบันถูกจัดให้เป็นชนิดต่างหากแยกออกมา ซึ่งชื่อวิทยาศาสตร์มาจากภาษาละตินโดยคำว่า "megas" แปลว่า "ใหญ่" และ "rhynch" หรือ "rhunkhos" แปลว่า "ปาก" รวมความหมายคือ "นกที่มีปากใหญ่"
นกแต้วแร้วป่าโกงกางเป็นนกขนาดเล็ก ความยาวจากปลายปากจดหาง 18-21 เซนติเมตร ลักษณะทั่วไปคล้ายนกแต้วแร้วธรรมดามาก เพียงแต่ว่านกแต้วแร้วป่าโกงกางบริเวณกระหม่อมเป็นสีน้ำตาลเข้มแทนที่จะเป็นสีดำเหมือนนกแต้วแร้วธรรมดา นอกจากนี้นกแต้วแร้วป่าโกงกาง
จะมีปากที่ใหญ่และยาวกว่าโดยยาวประมาณ 4.0 เซนติเมตร ในขณะที่นกแต้วแร้วธรรมดามีปากยาว 3.0 เซนติเมตร ใต้ท้องสีคล้ำกว่า คางสีออกขาว การจำแนกชนิดให้ดูจากลักษณะสีของลำตัวประกอบกับพื้นที่หากิน อันเป็นอุปนิสัยเฉพาะของนกชนิดนี้เป็นส่วนสำคัญในการจำแนกชนิด
มีพฤติกรรมมักหากินตัวเดียวโดดเดี่ยว ด้วยการกระโดดหากินตามพื้นชายเลนที่น้ำทะเลลดลงแล้ว ชอบร้องตลอดเวลาที่หากิน เสียงคล้ายนกแต้วแร้วธรรมดาแต่เบาไม่ก้องกังวาน โดยร้องว่า "วิ๊วว วิ๊วว" เมื่อตกใจจะบินขึ้นต้นไม้ แต่ไม่สูงมากนัก บินเร็วและตรงแหล่งอาศัยหากิน อาศัยอยู่เฉพาะในป่าชายเลนซึ่งมีไม้ประเภทโกงกาง, เสม็ดขาว, เสม็ดแดง, ตะบูน, ทองหลางป่า หากินตามพุ่มไม้และพื้นดิน ในช่วงน้ำทะเลลดจะลงมาหากินแถวหาดเลน จับกุ้ง, ปู, หอย, ปูเปี้ยว และสัตว์ชายเลนหน้าดินชนิดมีและไม่มีเปลือกกิน นอกจากนี้ก็ขุดรังปลวก หากินปลวก ตัวอ่อนและไข่ของปลวก และแมลงตามพื้นดินหรือโคนไม้ใหญ่ ส่วนใหญ่จะพบหากินตามที่ดอนที่เป็นโคกหรือเนินสูงในป่าชายเลนมากกว่าตามพื้นที่มีรากหายใจของต้นโกงกางขึ้น เมื่ออิ่มจะขึ้นพักเกาะนอนตามกิ่งไม้ที่ทอดเอนเหนือน้ำหรือในที่รกทึบใกล้น้ำ ฤดูผสมพันธุ์ทำรังวางไข่ จับคู่ทำรังในเดือนมีนาคม-สิงหาคม รังคล้ายรังนกแต้วแร้วธรรมดา คือ เป็นรูปทรงกลมมีทางเข้าออกอยู่ด้านข้าง ภายนอกใช้กิ่งไม้เล็ก ๆ เป็นโครงแบบหลวม ๆ ปิดภายนอกด้วยใบไม้แห้ง, เส้นใยพืช หรือเถาวัลย์เส้นเล็ก ๆ ภายในเป็นแอ่งวางไข่ ปูพื้นรังด้วยรากฝอยของพืชหรือเส้นโครงใบที่พื้นใบย่อยสลายแล้วการแพร่กระจายพันธุ์ เป็นนกประจำถิ่นของบังคลาเทศ, สุมาตรา สำหรับเอเชียตะวันออกเฉียงใต้พบยาก หรืออาจพบบ่อยในบางท้องที่ตามชายฝั่งทะเลของพม่า, ชายฝั่งทะเลทางใต้ด้านตะวันตกของไทย, คาบสมุทรมลายู, มาเลเซียและสิงคโปร์ สำหรับประเทศไทยพบตามชายฝั่งทะเลในภาคใต้ด้านตะวันตก โดยแหล่งที่พบเห็นได้ง่ายและพบบ่อย คือ ป่าชายเลนในตัวอำเภอเมืองกระบี่ จังหวัดกระบี่
จัดเป็นสัตว์ป่าคุ้มครองตามกฎหมาย
สมาชิกสภาผู้แทนราษฎรจังหวัดอุดรธานี
จังหวัดอุดรธานี มีเขตเลือกตั้งสมาชิกสภาผู้แทนราษฎร 9 เขต (พ.ศ. 2554) และมีสมาชิกสภาผู้แทนราษฎรแบบแบ่งเขตเลือกตั้งได้ 9 คน จากทั้งหมด 375 คนทั่วประเทศในสภาผู้แทนราษฎรไทย
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดอุดรธานีมีสมาชิกสภาผู้แทนราษฎรคนแรก คือ ขุนรักษาธนากร (กลึง เพาทธทัต)
เครื่องราชอิสริยาภรณ์เลโอโปลด์ (เบลเยียม)
เครื่องราชอิสริยาภรณ์เลโอปอลด์ (, , ) เป็นเครื่องราชอิสริยาภรณ์ที่มีลำดับเกียรติสูงสุดของประเทศเบลเยียม พระเจ้าเลโอโปลด์ที่ 1 แห่งเบลเยียม ได้ทรงสถาปนาขึ้นเมื่อ 11 กรกฎาคม พ.ศ. 2375 มีสีของสายสะพายและแพรแถบเป็นสีม่วงแกมบานเย็น
บะซเว
บะซเว () เป็นผู้นำคนสำคัญในขบวนการตะคีนในพม่า เป็นผู้เลื่อมใสในลัทธิสังคมนิยม และได้เป็นผู้นำระดับสูงของพม่าหลังได้รับเอกราช และยุติบทบาททางการเมืองหลังการรัฐประหารของนายพลเนวีน
บะซเวเกิดเมื่อ 17 ตุลาคม พ.ศ. 2458 ที่ทวาย เคยเข้าศึกษาที่มหาวิทยาลัยย่างกุ้งแต่ไม่จบ และเริ่มมีบทบาททางการเมืองใน พ.ศ. 2477 โดยเข้าร่วมในขบวนการตะคีน โดยเขาได้ร่วมในการจัดตั้งขบวนการกรรมกรเพื่อกระตุ้นให้กรรมกรเรียกร้องค่าแรงเพิ่มขึ้น แต่ไม่ค่อยได้ผลเพราะกรรมกรส่วนใหญ่เป็นชาวอินเดีย ในที่สุดจึงถูกจับคุมขังระยะหนึ่งในช่วง พ.ศ. 2481 หลังจากพ้นโทษออกมา เขาได้จัดตั้งพรรคชาวนาและกรรมกรพม่า เมื่อเกิดสงครามโลกครั้งที่สองนั้น ในช่วงแรกตะคีนได้ร่วมมือกับบะมอจัดตั้งกลุ่มเสรีภาพจนถูกอังกฤษจับขัง จนเมื่อญี่ปุ่นเข้ามาในพม่า บะซเวเป็นหนึ่งในตะคีนที่ร่วมมือกับญี่ปุ่น จนเมื่อตะคีนตั้งสันนิบาตเสรีชนต่อต้านฟาสซิสต์ บะซเวได้เข้าร่วมในสันนิบาตนี้เช่นกัน
หลังสงครามโลกสิ้นสุดลง บะซเวได้ร่วมมือกับผู้นำสันนิบาตฯ คนอื่นกำจัดกลุ่มของพรรคคอมมิวนิสต์พม่าออกไปจากพรรคได้สำเร็จ บะซเวยิ่งมีอิทธิพลมากขึ้นหลังการเสียชีวิตของออง ซาน เมื่อพม่าได้รับเอกราชและอู้นุเป็นนายกรัฐมนตรี บะซเวได้ผลักดันให้ลัทธิสังคมนิยมเป็นแนวทางทางเศรษฐกิจของพม่า อย่างไรก็ตาม เมื่อเกิดความขัดแย้งในรัฐบาลมากขึ้นระหว่างกลุ่มของทินและอู้นุ กับกลุ่มของบะซเวและจอเญ่น
บะซเวได้เป็นนายกรัฐมนตรีในช่วงสั้น ๆ ระหว่างเดือนมิถุนายน พ.ศ. 2499 จนถึง เดือนกุมภาพันธ์ พ.ศ. 2500 ซึ่งเป็นช่วงที่อู้นุลาอุปสมบท เมื่อลาสิกขาแล้ว อู้นุจึงมาเป็นนายกรัฐมนตรีต่อ แต่ความขัดแย้งก็ยังไม่สิ้นสุด จนอู้นุตัดสินใจลาออกใน พ.ศ. 2501 และให้พลเอก เนวี่น เข้ามาเป็นรัฐบาลรักษาการ จนมีการเลือกตั้งทั่วไปใน พ.ศ. 2503 กลุ่มของบะซเวและจอเญ่นใช้ชื่อว่าสันนิบาตเสรีชนฯ ฝ่ายมั่นคง () ส่วนกลุ่มของอู้นุที่เคยใช้ชื่อว่าสันนิบาตเสรีชนฯ ฝ่ายสะอาด () ได้จัดตั้งพรรคใหม่ชื่อว่าพรรคสหภาพ () พรรคของอู้นุชนะการเลือกตั้ง ส่วนบะซเวและจอเญ่นไม่ได้รับเลือกตั้ง อู้นุจึงได้จัดตั้งรัฐบาลอีก แต่เพราะทหารไม่พอใจนโยบายผ่อนปรนให้ชนกลุ่มน้อย ชาวพม่าและชนกลุ่มน้อยที่ไม่ได้นับถือศาสนาพุทธก็ไม่พอใจที่อู้นุประกาศให้ศาสนาพุทธเป็นศาสนาประจำชาติ ทำให้พลเอก เนวี่น ก่อการรัฐประหารในวันที่ 2 มีนาคม พ.ศ. 2505 บะซเวที่แม้จะอยู่ฝ่ายตรงข้ามกับอู้นุและสนับสนุนฝ่ายทหารกลับถูกรัฐบาลทหารคุมขังอยู่จนถึง พ.ศ. 2509 จึงได้รับการปล่อยตัว และถึงแก่กรรมเมื่อ 6 ธันวาคม พ.ศ. 2530 รวมอายุได้ 72 ปี
หญิงลี ศรีจุมพล
หญิงลี ศรีจุมพล นักร้องเพลงลูกทุ่งหมอลำซิ่ง ในสังกัดค่าย แกรมมี่โกลด์ ในเครือจีเอ็มเอ็ม แกรมมี่ เจ้าของฉายา ลำซิ่งเมียงู ลำซิ่งชิงเกิด
หญิงลี ศรีจุมพล มีชื่อจริงว่า ธิดารัตน์ ศรีจุมพล, นุชนาถ ศรีจุมพล ตามลำดับ เป็นชาวอำเภอนาโพธิ์ จังหวัดบุรีรัมย์ เป็นลูกสาวคนกลางในจำนวนพี่น้อง 3 คน ของคุณพ่อทองเลื่อน และแม่บุญล้อม ศรีจุมพล เกิดเมื่อวันที่ 27 มีนาคม พ.ศ. 2526 ชอบและรักการร้องเพลง เคยออกเทปสังกัดค่ายเอสพี มิวสิค หลังจากที่หญิงลีหมดสัญญากับค่ายเก่าแล้วก็กลับไปอยู่บ้านที่บุรีรัมย์ โดยตั้งวงหมอลำซิ่งเองและรับงานเองโดยใช้ชื่อวงว่า "หญิงลี ศรีจุมพล (ลำซิ่ง)" จน อ.สวัสดิ์ สารคาม ชักชวนให้เข้ามาทดสอบเสียงที่แกรมมี่โกลด์ เพราะทางบริษัทต้องการนักร้องแนวลูกทุ่งหมอลำซิ่งอยู่พอดี และก็ผ่านจนได้เซ็นสัญญากับบริษัท มีผลงานแรกคืออัลบั้มชุด "ขาขาวสาวลำซิ่ง" ชุดที่ 1 โดย อ.สวัสดิ์ เป็นผู้ดูแลควบคุม
หญิงลีจบมัธยมปลาย โรงเรียนนาโพธิ์พิทยาคม
ชุดที่ 1 ขาขาวสาวลำซิ่ง สังกัดค่าย แกรมมี่โกลด์ ในเครือจีเอ็มเอ็ม แกรมมี่ มี อ.สวัสดิ์ สารคาม เป็นโปรดิวเซอร์ วางแผงเมื่อวันที่ 30 ตุลาคม พ.ศ. 2555
เป็นอัลบั้มพิเศษ ร้องร่วมกับ ดอกอ้อ ทุ่งทอง, ก้านตอง ทุ่งเงิน, ลำยอง หนองหินห่าว และ สมบูรณ์ ปากไฟ
อัลบั้มพิเศษ 20 ปี แกรมมี่ โกลด์ เพลงของฉัน เพลงของเธอ เพลงของเรา เป็นโปรเจกต์พิเศษในโอกาสครบรอบ 20 ปี ของค่าย แกรมมี่โกลด์ เป็นอัลบั้มที่นำบทเพลงที่ได้รับความนิยม ตลอด 20 ปี ที่ผ่านมา ของค่าย แกรมมี่โกลด์ มาขับร้องใหม่โดยศิลปินยอดนิยมที่คุณชื่นชอบ กว่า 27 ชีวิต อัลบั้มนี้มีทั้งหมด 3 ชุด หญิงลี ศรีจุมพล อยู่ชุดที่ 2
เป็นอัลบั้มพิเศษ ร้องร่วมกับ เต๋า ภูศิลป์ ได้นำรวบรวมเพลงเก่าจากอัลบั้ม ย่านตกสวรรค์,ขาขาวสาวลำซิ่ง,อยู่เย็นเป็นโสด และชีวิตดี๊ดี ต่อจากอัลบั้มพิเศษ มัน ม่วน แซบ 2 เมื่อปีที่แล้ว
ฟุตซอลทีมชาติอิตาลี
ฟุตซอลทีมชาติอิตาลี (,)เป็นทีมฟุตซอลตัวแทนจากสาธารณรัฐอิตาลีร่วมแข่งขันในระดับนานาชาติ ภายใต้การควบคุมของสมาพันธ์ฟุตบอลอิตาลี เป็นหนึ่งในทีมฟุตซอลที่แข็งแกร่งทีมหนึ่งในภูมิภาคยุโรป เคยได้ตำแหน่งชนะเลิศในการแข่งขันฟุตซอลชิงแชมป์แห่งชาติยุโรป ในปี ค.ศ. 2003และ ค.ศ. 2014